
Dvasinė kaimo krizė 


Išoriniai vidaus gyvenimo įvykiai ir pavojai, kylą iš tarp- 
tautinės politikos pakitėjimų, mūsų dėmesį kažkaip nukreipia 
nuo svarbių išvidinių mūsų tautos reikalų ir pavojų. O reiktų, 
rodos, neužmiršti, kad mūsų tautos likimas priklauso nema- 
žiau — jeigu ne daugiau — nuo išvidinių įvykių ir jųjų raidos, 
negu nuo išorinių. 

Išvidinių įvykių raidą tautoje nulemia ypač dvasiniai pa- 
kitimai, persilaužimai, dvasinės krizės. Tokie persilaužimai 
ypač būna lemtingi tuomet, kai jie paliečia didžiąją ir svar- 
biąją tautos dalį ir apima plačias gyvenimo sritis. 

Ir reikia pasakyti, kad tokią didžiąją mūsų tautos dalį — 
mūsų liaudį šiuo metu kaip tiktai ir yra palietusi gili ir plati 
dvasinė krizė. Šita krizė buvo neišvengiama. Mūsų tautai spar- 
čiu žingsniu bežengiant į aukštesnį civilizacijos laipsnį, ji turėjo 
prasidėti ir pasireikšti. Tai yra visai natūralu. Kiekvienai tau- 
tai, pereinančiai iš vieno istorijos laikotarpio į kitą, iš vienos 
kultūros bei civilizacijos fazės į kitą, tenka pergyventi didesnį 
bei mažesnį ir dvasinį lūžimą. Tačiau blogiausia yra tai, kad 
tokie dvasiniai lūžimai būna surišti su nemažais pavojais. Krizės 
paliestos masės daro staigių nerviškų posūkių, kurie gali su- 
trikdyti ar net skaudžiai pažaloti normalų tautos gyvenimo vys- 
tymąsi. I tokius posūkius ypač šiuo metu gali kai kas net s4- 
moningai bandyti kreipti mūsų liaudį. Štai, kodėl pravartu 
atkreipti dėmesį bent į kai kuriuos svarbesnius mūsų liaudies 
dvasinės krizės reiškinius ir priežastis. 


1. Socialinės padėties pakitimai ir ių įtaka dvasiniam kaimo 

Seniau atskiras sodžius buvo tarsi atskira šeima, gyvenusi 
savitu gyvenimu. Sodžiaus žmones vieną su kitu rišo ne tik 
bendri interesai — susipynę lauko rėžiai, bendros ganyklos, 
bendri laukuose darbai, bendri pasilinksminimai, bet ir tas ry- 
randi labai dažnai susidarydavo sodžiaus vyrams vedant 
to sodžiaus mergaites. Tuo būdu sodžius išlaikydavo 
senų laikų šeimyninės, religines ir tautines tradicijas, savo opi- 

nija normuodavo to sodžiaus žmonių poelgius, taip, kad net 
labai nepastovūs tipai galėdavo čia visai padoriai laikytis. Visas 
sodžiaus gyvenimas reiškėsi solidaria, altruistine forma. Pajė- 
gesni, gausingesnes šeimas turį kaimynai eidavo į pagalbą savo 
darbu mažiau pajėgesniems. Turtingesnieji švenčių ar kitomis 
progomis sušelpdavo natūra ar pinigais (šiais rečiau) mažiau 
turtingesniuosius.  Pasiskolinimai, kaip pagalba skubiam rei- 
kalui, buvo natūralūs to solidaraus gyvenimo reiškiniai. 


Šitos socialinio gyvenimo formos dabar iš pagrindų kei- 
čiasi. Patobulėjus susisiekimo priemonėms, išplitus spaudai, 
įsigalint radijui kaimas visų pirma išėjo iš savo įprasto užsi- 
sklendimo, izoliacijos. „Tarp jo ir miesto buvo panaikinta pra- 
raja, ir jis ėmė artėti į šį pastarąjį. Kaip tiktai šito kaimo su 
miestu suartėjimo Balos — kaimas ėmė emancipuotis iš iki 
šiol buvusių visuomeninio ir kultūrinio gyvenimo formų, o su 
tuo ir religinių-dorovinių tradicijų. Atsipalaiduoja pamažu ir 
viešosios kaimo opinijos raiščiai. Atskira šeima pradeda gy- 
venti visai savitu gyvenimu, mažai bepaisydama kitų šeimų gy- 
venimo. Ji suinteresuota tik savimi pačia, ji sielojasi tik savo 
rūpesčiais ir jai darosi mažai svarbūs kitų šeimų rūpesčiai. 
Altruizmą ima pakeisti egoizmas, o solidarumą individualizmas, 
tam tikri tikslai, pavydas, ambicija. Su tuo pačiu nekritiškumu, 
su kuriuo seniau buvo priimamos senosios sodžiaus tradicijos, 
dabar priimamos naujos miesčioniškosios tradicijos religijos, 
šeimos, dorovės srityje. Vedama nebe iš to paties kaimo ar 
artimiausios apylinkės, bet net iš tolimiausio pasviečio. Pasi- 
linksminimai, kurie seniau buvo ruošiami atsigaivinimo tikslu, 
susirinkus sodžiaus jaunimui tėvų bei vyresniųjų akyse, dabar 
dažnai ruošiami biznio sumetimais (gegužinės, vakarai), susi- 
rinkus plačiosios apylinkės net tolimųjų vietų mažai pažįsta- 
miems ir žinomiems asmenims. Senajai kartai, ne be pagrindo, 
žiūrint į šios rūšies pasilinksminimus su nepasitikėjimu e 
juos nesilankant, o ir kunigams jų vengiant, jaunimas, paliktas 
pats vienas, prieina net kraštutinumų. Kai kur, beje, jau iš viso 
ima nykti bendrieji pasilinksminimai ir jų vietą pradeda pa- 
keisti pasilinksinimai mažomis grupėmis, po namus, dažnai 
klėtyse'. Iš miestų persimeta į sodžių ir moters emancipavimosi 
idėjos. Mergaitės vejasi vyrus — kerpasi plaukus, bando pa- 
pirosų skonį. Jos bando lenktyniuoti su vyrais ir kitose srityse: 


1 Jei kalbėti apie pasilinksminimus apskritai, tai pas mus jie pradeda 
visai išsigimti. Ypač naktiniai pasilinksminimai, būtent, iki 4 val. ryto, su 
gėrimais, įėję miestuose į madą, dabar sparčiu žingsniu eina ir į kaimus. 
Mūsų miestai tuo atžvilgiu, neatsilikdami nuo Paryžiaus ir kt. didmiesčių 
nelemtos mados, kaip tiktai duoda liūdniausią toną mūsų liaudžiai, 

nevengia šiandien, kaip ir vyrai, nueiti pasilinksminiman net į 
kitą sodžių. 

Blogiausia yra tai, kad visa, kas anksčiau būtų buvę kvali- 
fikuojama nepadoru, šiandien beveik nebelaikoma net už bloga. 

Tuo būdu per šį, palyginti, trumpą (nuo Did. karo) laiko- 
tarpį mes jau spėjome nebetekti labai daug gražių visuomeni- 
nių, tautinių, o su tuo ir religinių-dorovinių tradicijų, kurias 
mums buvo pavykę išlaikyti ištisus šimtmečius. Savo šiandie- 
niniais papročiais mūsų kaimas darosi, nepalyginti, mažiau lie- 
tuviškas ir katalikiškas, negu jis buvo buvęs prieš Didįjį karą. 


2. Kultūrinių salygų pasikeitimas ir erzackultūros reiškiniai 
dabarties kaime 


Prieš nepriklausomybės atgavimą mūsų kaimo kultūra buvo, 
pilna žodžio prasme, ūkininkų, liaudies kultūra. Pastačius kai- 
mietį šalia miestiečio, seniau gaudavai didžiausią kontrastą 
Kaimas dar tebedėvėjo prastoką namų darbo ir namų mados 
drabužį. Ir statėsi jis kitaip, negu mieste statomasi: jo gonkų, 
langinių, stogagalių išpuošimai tautinių raštų išpiovomis rodė 
jo didelį prisirišimą prie senojo kaimo skonio. Kaimiečio tro- 
bos ar seklyčios vidaus tvarka taip pat gerokai skyrėsi nuo 
miestiečio salono ar darbo kambario. Kultūrinio kaimo gyve- 
nimo nepraturtino tada nei knyga, nei laikraštis, nei sava mo- 
kykla ir organizacija, nes jųjų arba visai nebuvo arba buvo 
labai reta. 

Visai kas kita pasidarė po Did. karo. Savos mokyklos, 
kultūrinės organizacijos, sava spauda, bibliotekos, sava kariuo- 
menė pakėlė visą kaimo kultūrinį lygi. Nerasi kaimo, iš kurio 
nebūtų kilęs aukštuosius arba bent vidurinius mokslus baigęs 
asmuo, kuris savo atsilankymais atostogų ar kitomis progomis 
nebūtų daręs kultūrinės įtakos pirmon eilėn savo šeimai ir gi- 
minėms, o taip pat ir visam kaimui. Ypač tokią įtaką daro tie 
inteligentai, kurie, kaip pradžios mokyklų mokytojai, girinin- 
kai, matininkai, kultūrtechnikai, palaiko su kaimu artimiausį 
sąryšį. Šitų veiksnių ir veikėjų įtakos dėka dabarties kaimo 
kuitūra labai ir labai priartėjo miesto kultūrai. Savo apdaru, 
namų statyba, kambarių įrengimu, valgio gaminimu, ypač vai- 
šinimosi formomis dabarties kaimas, apskritai, mažai kuo besi- 
skiria nuo vidutinių miestų. 

Šita kultūrinė kaimo pažanga iš vienos pusės mus tik ga- 
lėtų džiuginti. Tačiau iš antros pusės ji negali nekelti ir rimto 
susirūpinimo.  Staigus posūkis kultūros kryptimi mūsų kaimui 
negalėjo nesudaryti tam tikro pavojaus. Tikrajai kultūrai pasi- 

savinti reikia tam tikro pribrendimo. Kitaip bus pasiskolintos 
tik kultūros formos, be tikrojo josios turinio. Ir reikia pasa- 
kyti, kad dabarties mūsų kaimo kultūrėjimas kaip tiktai yra 
pasidaręs formalinis. Geresnis apdaras, švaresnės trobos, ge- 
riau pagamintas valgis, modernesnės ūkio darbų priemonės, ra- 
dijas, na, dar laikraščių skaitymas, — štai ir visos kultūrin- 
gumo žymės. Vidaus kultūra yra toks dalykas, kuris kaimui 
nieko arba mažai tepasako. Faktiškai gi su vienpusišku išorinės 
kultūros pasisavinimu labai dažnai eina nusigrįžimas nuo vidaus 
kultūros. Neretas kaimo žmogus kultūringumo vardan atsisako 
religijos principų ir dorovės normų. Tai daroma dažnai dėl to, 
kad klaidingai įsitikinama, jog religija, dorovė, žmoniškumas 
ne tik nieko bendra neturi su kultūra, bet dar jai prieštarauja. 
Nenuostabu tad, kad dabarties kaimas atsiduria didžiame kul- 
tūros surogatų infliacijos pavojuje. 

Dėl to, žinoma, pats kaimas nėra labai kaltas. Kultūros jis 
mokėsi iš vadinamų kultūros žmonių — inteligentų. Ar gi jis 
galėjo žinoti, kad išsilavinimas ir kultūros formų pasisavini- 
mas dar nepadaro žmogaus pilnai kultūringo, jei tų dalykų 
dažnai nežino arba bent atrodo, kad nežino net patys vadina- 
mieji kultūringi. Jei inteligentai, būdami aukštus mokslus iš- 
ėję, sako ir pavyzdžiu rodo, kad „kultūringu“ galime būti ir 
be aukštesnių vertybių, tai kodėl jais nepasekti. Tuoba, kad 
tai tam tikru atžvilgiu net labai patogu — nereikia, mat, per 
daug savęs suvaržyti. Štai kas pirmon eilėn kaltas, kad mūsų 
kaimas pradėjo eiti vienpusiško kultūrėjimo keliu. 

Šitas vienpusinis kultūringumas, užuot nešęs palaimos mūsų 
tautai, pasidaro tik grėsmė. Dar nedaug laiko tepraėjo nuo šito- 
kio kultūrėjimo pradžios, o mūsų kaimas jau spėjo atsisakyti 
daug gražių ir svarbių dvasinių vertybių. Šeimų ir jaunimo doro- 
vės barometras ėmė pasibaisėtinai kristi, savižudybės ir žmogžu- 
dybės didėti, savanaudiškumas ir chuliganizmas augti. Yra, be 
abejo, ir daugiau šitų reiškinių priežasčių, tačiau kultūros at- 
siejimas nuo religijos, dorovės ir kitų aukštesnių vertybių šiuo 
ypatingai spartaus kultūrinio progreso metu reikia laikyti vie- 
nu svarbiausiųjų. 


3. Ekonominiai pakitimai gilina dvasinę kaimo krizę 


Šių dienų ekonominės sodžiaus sąlygos yra visai kitokios, 
negu jos buvo prieš karą. Siauri, ilgi rėžiai, menka žemės ūkio 
įtankių technika prieš karą neleido gerinti žemės ūkio ir su- 
gaišindavo galybę laiko. Ūkio pramonės produktų menka ko- 
kybė nedavė jiems rinkų, ir ūkininkas, neturėdamas galimybių 
ūkio produktus keisti fabrikų pramonės gaminiais, buvo pri- 

verstas pas save gamintis medžiagą apdarui, apavui ir kt. da- 
lykams. Bendros sodžių ganyklos neleido gerinti pieno ūkio. 

Visi šitie dalykai iš vienos pusės neleido ūkininkui susi- 
daryti per gerų gyvenimo sąlygų, kurios būtų jį išlepinusios, 
iš antros pusės jį užimdavo visam laikui taip, kad jis nei žiemą, 
nei vasarą nerasdavo laiko tuštiems išmislams. Vasarą jis bu- 
vo užimtas lauko darbais, o žiemą kūlimu, linų mynimu, ver- 
pimu, virvių sukimu ir kitais darbais, kurie dėl primityvios 
technikos eidavo labai nesparčiai. Taip per visos savaitės die- 
nas, nuo ankstyvo ryto iki vėlaus vakaro dirbęs, sodžiaus žmo- 
zus tik sekmadieniais teatsikvėpdavo. Ūkininkų jaunimas taip 
pat buvo įkinkomas į įvairius darbus. Net vaikai nebūdavo 
nuo jų laisvi: vasarą jie ištisas dienas praleisdavo ganydami, o 
žiemą — pagelbėdami tėvams prie kūlimo, ruošos ir kt. darbų. 

„ Dabar, atseit, pokariniu laiku, pakitėjus ekonominio gyve- 
nimo sąlygoms į gerąją pusę, būtent, atsiradus tobulesnių že- 
mės ūkio įrankių, išėjus daugumui į vienkiemius (Suvalkija 
buvo išėjus tuoj po baudžiavos panaikinimo), kada žemė su- 
sijungė į vieną gabalą prie pat namų, ūkininkui atsirado ne- 
maža laisvo laiko, o pakilus žemės, pieno ir gyvulių ūkiui — at- 
sirado daugiau galimybių ir prabangesniam gyvenimui. Jei 
kelių pastarųjų metų bėgyje (dėl ekonominės krizės) apie pra- 
bangos galimybes nebetenka kalbėti, tai laisvo laiko klausimas 
palieka ir šiandien nepakitęs. Laisvas gi laikas, jeigu jis nėra 
atitinkamai sunaudojamas, veikia į žmogų žalingai. Turėdamas 
jo pakankamai, žmogus ima tinginiauti, ieškoti įvairių pasisma- 
ginimo progų ir pamažu moraliniu atžvilgiu ima krypti. Nepa- 
slaptis, sakysime, kad kaimo žmonių, ypač jaunimo, kortavi- 
mas ir vakaruškavimai pokariniu laiku labai išplito. Net di- 
džiųjų darbymečių laiku vakarop renkamasi ko ne kasdien (bent 
kai kur) pakortuoti, pasišokti ar šiaip niekais praleisti keletą va- 
landų. O ką jau kalbėt apie rudens ir žiemos vakarus. Supran- 
tama, tokie kasdieniniai vakaruškavimai virsta tikru jaunų žmo- 
nių būdo deformavimu. Ne be reikalo dėl to sielojasi ir vy- 
resnieji to paties kaimo žmonės. 

Nuo 1929 metų, kaip žinome, prasidėjo sunkioji ekono- 
minė krizė, užsitęsusi net 8 metus ir ypač sunkiai prislėgusi 
mūsų kaimo žmones. Kaip paprastai sunkesniais momentais, 
taip ir šios krizės metu liaudyje kilo daug kartaus nepasiten- 
kinimo. Šį nepasitenkinimą ėmė kai kas sąmoningai išnaudoti. 
Liaudis darėsi lengviau prieinama įvairiems gaivalams, kurie 
jau iš seniau tykojo sudrumsti jos rimtį ir ja pasinaudodami 
griauti valstybinio ir tautinio mūsų gyvenimo pagrindus. Tai- 
gi, kaime atsirado prielankesnė dirva komunistiniam ir apskri- 

tai revoliuciniam veikimui, kuris ligšiolinį kaimo gyvenimą sie- 
kia sąmoningai sudemoralizuoti. 

Su ekonomine krize į mūsų kaimą atėjo dar vienas nelem- 
tas reiškinys, būtent, įvairios machinacijos ir malversacijos, su- 
sijusios su skolų mokėjimu. Antai, įvairūs praskolintų žemių 
ir kitų nekilnojamo ar kilnojamo turto dalykų pervedimai ki- 
tiems, skolų išsigynimai, žirantų apgaudinėjimai, vekselinės pa- 
sogos su jų neišpirkimais ir t.t., — vis tai nauja neteisingumų ban- 
ga, deformuojanti ir taip jau praeities sąlygų pažeistą -sąžinin- 
gumo jausmą. Pagausėjęs pastaraisiais keliais metais įvairių 
aferų skaičius, taip pat bent iš dalies buvo pasunkėjusių eko- 
nominių sąlygų pasėka“. 

Be to, pastaruoju laiku pastebimas besustiprėjąs ir girta- 
vimo paprotys. Daugelyje vietų liaudis, turėdama javų pertek- 
lių, dabar naminės, aišku, gali gamintis daugiau, negu tada, 
kai javai buvo brangūs ir kai buvo galima juos lengvai par- 
duoti. Be to, mūsų liaudis yra įpratusi savo vargelius skan- 
dinti stiklelyje, o tų vargelių pastaruoju laiku ne tik nesuma- 
žėję, bet dar padaugėję. Didelę jųjų dalį, ypač tėvams, suda- 
rė tie rūpesčiai, kurie kyla šeimoje dėl negalėjimo išpildyti vai- 
kų noro pasipuošti (o jis su civilizacijos pakilimu yra ypatin- 
gai padidėjęs), kraitį gauti, į mokslus eiti ir p. Labai dažnai 
tokių rūpestėlių apnikti tėvai griebiasi stiklelio. Tuo būdu 
atrodo, kad gyvenamasis momentas su savo ekonomine krize 
tik dar labiau prisideda prie sustiprinimo istorinių sąlygų įta- 
koje atsiradusių neteisingumo ir girtavimo ydų. 

Be abejo, reikia tikėtis, kad ekonominės sąlygos kada nors 
pasikeis. Tačiau ar joms pasikeitus sustos ir įsibėgėjimas pra- 
dėta moralinio smukimo kryptimi? Aišku tik viena, kad tai 
neįvyks savaime. Antra vertus, nors šio momento ekonominiai 
sunkumai artimoj ateity ir visai pranyktų, vis dėlto skurdas pas 
mus vargiai greit sumažės. Mūsų kraštas randasi iš viso ypa- 
tingose ekonominėse pozicijose. Būdamas išimtinai ūkio kraš- 
tas ir neturėdamas pramonės ir prekybos centrų, jis negalės 
lengvai aprūpinti to prieauglio, būtent, 24 000 žmonių, kurs kas- 
met susidaro, nekalbant jau apie 300000 perteklių, kuris jau 
yra buvęs iš anksčiau. Mūsų krašto ūkininkas, palyginus su 


2 Čia turima galvoje ne didžiosios aferos, kurių autoriai apie krizę 
nė mažiausio supratimo, tur būt, nėra turėję, bet visa eilė mažų aferų, at- 
liktų smulkių valdininkų, organizacijų veikėjų, biurų tarnautojų, kurie, gau- 
dami mažus atlyginimus ir turėdami įvairių skolų bei įvairių šeimyninių 
reikalų, susigundo pasiimti valstybinių ar visuomeninių pinigų tam tikrą 
dalį. O susigundyti silpną sąžiningumo jausmą iš praeities paveldėjusiam 
lietuviui, dargi šiuo sunkiu momentu, ir tai žmogui, kurs iš savo algos 
beveik neistengia pragyventi, tikrai nesunku. 

kaimyninių kraštų ūkininku, ir šiaip jau maža teturi žemės. 
Šimtui mūsų ūkininkų tenka, pasak prof. Pakšto, 144 ha, kai 
tam pačiam skaičiui Rytprūsių ūkininkų — 175 ir Danijos 270 
ha. Turint galvoje tai, kad mūsų žemės ūkio kultūra yra žemes- 
nė, negu minėtuose kraštuose, savaime darosi aišku, kad mūsų 
ekonominė pozicija net normaliais laikais nebus perdaug gera. 
Tačiau, kai prieauglio ir ypač gerbūvio nepasotinamas troški- 
mas auga daug greičiau, yra pasakęs prof. Pakštas, negu darbo, 
uždarbio, pelno ir prasigyvenimo progos, tai iš to kyla ivir- 
kinąs kraštą nepasitenkinimas“. Vadinas, visuomet daugiau 
ar mažiau bus pas mus to nepasitenkinimo, einančio iš sunkių 
ekonominių sąlygų, ir šis nepasitenkinimas veiks į mūsų kraš- 
to liaudį žalingai, pasak prof. Pakštą, tvirkinančiai. 

Ekonominių mūsų krašto negalavimų akivaizdoje darosi 
visai natūralus mūsų kaimo žmonių veržimasis į miestus ir sve- 
timus kraštus. Ne vienas jų bevelijo likviduoti, palyginti, ne- 
blogą savo ūkelį ir vykti kitur laimės ieškoti. Tokių laimės 
ieškotojų tiek mūsų Kaune, tiek užsieniuose yra, palyginti, ga- 
na daug. Tačiau dėl to iškyla kaimo žmonėms nauji pavojai. 
Patekęs iš kaimo į miestą ar svetimą kraštą, kaimo žmogus 
atsiduria visai skirtingose sąlygose. Miestas su savo savotiška 
sparta, technika, skirtingais gyvenimo papročiais ir aplinkuma, 
kaimo žmogaus psichologijoje padaro pervesmą. Pas jį vyks- 
ta tam tikras lūžimas, kurio metu labai nukenčia iš kaimo atsi- 
neštosios dvasinės vertybės, ypač religija ir dorovė“. 


4. Politiniai piktnaudojimai demoralizuoja tautą 


Staigūs politiniai pasikeitimai supainioja ypač neparuoš- 
tos laudies orientaciją ir ją demoralizuoja. Tokių politinės de- 
moralizacijos etapų mūsų liaudis po karo pergyveno net ne 
vieną. 

Nepriklausomybės pradžioje, paskelbus demokratinę san- 
tvarką, liaudis tapo viešojo gyvenimo kad ir netiesioginė tvar- 
kytoja. Tačiau tik pusšimtis metų tebuvo praėjęs po to, kai 
ji iš baudžiavos atgavo savo valią. Per tą laiką ji nespėjo tiek 
pasiruošti, kad galėtų sąmoningai ir savarankiškai spręsti vie- 
šojo gyvenimo reikalus ir pakankamai gerai orientuotis užviru- 
sioje politinėje grupių kovoje. Reikėjo, kad ją iš šalies kas ap- 


3 Baltijos respublikų politinė geografija, 9 psl., Kaunas 1929. 

+ Dėl to nenuostabu, kad iš kaimo į miestą ar užsienį išvykę žmonės 
greičiau meta religiją ir nuslysta doroviškai, negu patys miesčionys. Ne 
dėl ko kito ir pirmoji mūsų išeivių karta Jungtinės Amerikos Valstybėse 
didele dalim buvo subedievėjusi, o dabar stipriai užsikrečia bedievybe ir 
komunizmu Brazilijoj, Argentinoj ir Kanadoje naujai apsigyvenę lietuviai. 


šviestų ir palenktų. Tokiais švietėjais, kaip žinome, ir buvo 
įvairūs agitatoriai ir agitacinė spauda. Jie tatai be mažiausios 
atsakomybės piktnaudojo liaudies neįgudimą savo partiniams 
interesams. Kai politinė tribūna pasidarė dažnai demagogijos, 
autoriteto niokojimo, religijos griovimo, šmeižtų skleidimo, ne- 
apykantos jausmų reiškimo vieta ir kai ji atsidūrė miestelio 
aikštėje, kaimo žmonės ėmė netekti galvos. Per keletą tokios 
demoralizacijos metų kaimas ėmė skilti religiškai, luomiškai. 
Politika, taigi, nemaža kaimo žmonių išvedė iš Bažnyčios, atsky- 
rė vienus nuo kitų, suskaldė į įvairius frontus. 

Tiesa, po 1926 metų dalykai tuo atžvilgiu kiek pagerėjo. 
Sustabdymas visų viešų agitacijų ir izoliavimas pačių katalikų 
iš politikos, prisidėjęs iš vienos pusės prie neigiamo visuomenės 
nusistatymo prieš Bažnyčią, kaip tariamą katalikų politikos rė- 
mėją, sulaikymo, o iš antros pusės nukreipęs pačių katalikų jė- 
gas daugiau į tiesioginius katalikybės reikalus, — neabejotinai 
atsiliepė gana teigiamai į mūsų sodiečių ir bendrai visos tautos 
religinį gyvenimą. Nuo to laiko pradedant, ėmus atvėsti poli- 
tiniams įkarščiams, daugelis žmonių, kurie per pasikarščiavi- 
mą ar suklaidinimą buvo nutolę nuo religijos, vėl susitvarkė ir 
grįžo prie jos, o kiti gerokai sušvelnėjo jos atžvilgiu. Nuo to 
laiko iki dabar sustiprėjo katalikiškoji spauda, organizacijos, 
ėmė reikštis religinio atgimimo pragiedruliai. 

Tačiau su tuo politiniu pasikeitimu atsirado ir naujų pa- 
vojų. Liaudis, kuri jau buvo bepradedanti suprasti viešų prie- 
šų pastangas, dar buvo visai neįgudus pažinti neviešuosius prie- 
šus. Indiferentizmas su savo organizuota kova sudarė naują 
mūsų tautai pavojų, kuris nėra praėjęs dar ir šiandien. Per šį 
laiką smarkiai išaugusios indiferentinės organizacijos, būda- 
mos be religijos įtakos, eina daugiau ar mažiau nusigrįžimo 
nuo dvasinių vertybių kryptimi ir ta kryptim kreipia pačią liau- 
dį, ypač jos jaunimą. 

Iškilus Valstybės ginčui su B-čia, nemaža pakenkta B-čios 
autoritetui, ypač jos atstovus tardant, šaukiant į teismus ir už 
dedant baudas. Katal. mokyklų, katal moksleivių organizacijų - 
ir kt. atžvilgiais taip pat padaryta nemaža žalos. 

Naudodamiesi tuo tarpusaviu valstybės ir B-čios konflik- 
tu, kada visas Bažnyčios ir Valstybės dėmesys buvo nukreiptas 
į savo pozicijų atlaikymą, įvairūs slapti ir vieši Bažnyčios ir re- 
ligijos bei dorovės, o taip pat ir valstybės priešai ėmė plėsti 
savo veikimą liaudyje. 


5. Išvados 


Manome, kad iš to, kas buvo pasakyta, galėjo susidaryti 
vaizdas padėties, kurioje yra atsidūrusi mūsų liaudis. Šita pa- 

dėtis, mūsų manymu, yra rimta. Esame per maža tauta, gyvė- 
nanti dargi per pavojingoj pozicijoj ir per pavojingais laikais, 
kad ji nekeltų mumyse rimto susirūpinimo. Tačiau susirūpi- 
nimo vieno būtų per maža. Reikia greitų, radikalių ir efektyvių 
reformų. 

Visų pirma rimtos revizijos ir reformų šaukiasi mūsų miestų 
gyvenimas. Jei dvasinė kaimo krizė vyksta didele dalimi dėl 
nesveikos miesto gyvenimo įtakos, tai reikia padaryti visa, kad 
miestai toliau ne tik nebegilintų šios krizės, bet dar prisidėtų 
prie josios sulaikymo. O tai jie gali padaryti per kaimo jau- 
nimą, — geriausį, rinktinį jaunimą, — kuris juose (mies- 
tuose) eina vidurinius ir aukštuosius mokslus, atlieka 
karinę prievolę, lanko įvairius kursus, mokosi amato, 
tarnauja  miesčionių šeimose. Kad šitas jaunimas, buvo- 
damas mieste, neužsikrėstų ištižimu, supuvimu, savanaudišku- 
mu, nesąžiningumu ir kitom negerovėm, reikia, kad šios nege- 
rovės būtų iš miestų iššluotos. Nuo supuvimo, ištižimo, demo- 
ralizacijos turėtų būt apvalytos ypač miesto gatvės, parkai, kinai, 
teatras, knygynai, bibliotekos tr visos kitos viešos vietos. Tačiau 
to viso būtų permaža. Mūsų miestams dar reikia naujo oro, 
naujos gaivinančios, idealistinės, jaunatviško entuziazmo srovės, 
gyvos kūrybinės dvasios. Mūsų miestai turėtų kvėpuoti kūry- 
biniu dinamizmu, jaunatviška ir skaisčia savo ir savo tautos 
gyvenimo meile ir ta meile turėtų užkrėsti kaimo atstovus. Pa- 
galiau kiekviena miesto gyvenimo šviesi kibirkštis net negali 
nepersiduoti kaimui. Miestai savaime radijuoja į kaimą ir visą 
kraštą. Jei dabar jie radijuoja blogai, tai artimoj ateity jie tu- 
rėtų skleisti tik /sveiką lietuvišką idealizmą. 

Reformų prašosi ir kultūrinis mūsų gyvenimas. Negalima 
toliau taip parodijuoti kultūros vardo, kaip iki šiol. Kultūra 
turi būt suprantama tikruoju savo vardu, ir jos atstovai — in- 
teligentai turi būt tikrosios kultūros žmonės, o ne kultūringumo 
skraiste prisidengę savanaudžiai, dvasinių vertybių niekintojai. 
Nesvarbu, kad ne visi inteligentai yra tokie. Gana to, kad tokių 
yra pernelyg didelis procentas ir kad jie duoda tona nekritiškai 
mūsų liaudžiai ir iš liaudies kilusiam besimokančiam jaunimui. 
Šita išvirkščia kultūra pereina į mūsų spaudą, ypač grožinę lite- 
ratūrą, teatrą, į mūsų salonus, į vasarvietes ir deformuoja to- 
liau tikrąją kultūrą ir josios skonį. Reikia tad skelbti griežtą 
ir negailestingą kovą šitam kultūringo skonio kraipymui ir, 
antra vertus, formuoti tikrąjį kultūringą skonį. Turi būt sunie- 
kinta bet kokia erzackultūra ir jos atstovai. Tikrieji kultūros 
aristokratai turi pakelti galvas ir pasirodyti mūsų kaimui visoje 
savo didybėje. Tik tuomet galėsime laukti tikros kultūros ir 
tikro kultūrėjimo mūsų kaime. 

Be reformų negali apseiti ir socialinis ekonominis mūsų gy- 
venimas. Bet koks tam tikros mūsų visuomenės dalies per- 
teklius ir prabanga mūsų krašte negali būt pakenčiami. Bend- 
ras mūsų gyvenimo standartas, palyginti, nelabai aukštas, bent 
žymiai žemesnis, negu Vakarų Europos kraštų. Dėl to per di- 
delis kai kurių mūsų sluoksnių prašokimas bendrojo standarto 
lygio pas mus visai teisėtai kelia ir kels masėse pasipiktinimą, 
jas morališkai laužys, revoliucins.  Juoba, kad jos — masės 
per gerai jaučia, jog mūsų sąlygose tai nėra galima kitaip, kaip 
tiktai bendros gerovės, bendro lygio kėlimo sąskaita. Taigi, 
nesvarbu, kad kai kurių mūsų visuomenės sluoksnių turtin- 
gumas ir apskritai gyvenimo tipas neprašoksta ar neprilygsta 
tų pačių Vakarų Europos sluoksnių gyvenimo tipo. = Ouod 
licet Jovi, non licet bovi, — kas valia Vakarų sąlygose, ne- 
Valia mums. Vakarų gyvenimo standartas yra kitas ne tik 
buržuazijai, bet ir liaudžiai: turtingesnė liaudis, valia būt tur- 
tingesnei ir prabangingesnei ir buržuazijai. Ypač mūsų inte- 
ligentija ir liaudies vadai turi kartą visam laikui atsisakyti 
minties, kad liaudis, tiek daug pinigo ir vargo įdėjusi juos iš- 
leisdama į mokslus, ir toliau paskutiniais savo centais krautų 
jiems normalaus pragyvenimo reikalavimus prašokstantį turtą. 
Priešingai, visuomet, o ypač šiuo metu mūsų inteligentija turi 
daugiau susirūpinti liaudies gerbūviu, kelti jos socialinį, eko- 
nominį lygį ir realiai kuo galėdama jai padėti. 

Pagaliau tam tikros, daugiau psichologinės reformos reiktų 
ir mūsų politikoje. Liaudis per keliolika metų negalėjo nejausti, 
kad politika yra kažkoks nuo jos slepiamas spektaklis. Ji 
jaučia, kad politikoje jos pasigendama tik sunkiausiais momen- 
tais, ypač kai reikia naujų realių aukų. Pagaliau, patyrusi tiek 
kartų politinio nenuoširdumo, buvusi taip dažnai mulkinama, 
demagogijos objektu paverčiama, liaudis negalėjo su nepasiti- 
kėjimu nežiūrėti į bet kokias politines permainas, nors ir, rodos, 
į gerąją pusę pakrypusias. Šitas visas abuojumas ir nepasiti- 
kėjimas laužo liaudies dvasią, daro ją nepasitenkinusią, dar 
labiau nervingą. Štai, kodėl reikia, kad mūsų politika ir poli- 
tikai — ne tik dabarties, bet ir ateities — daugiau rodytų liau- 
džiai respekto ir nuoširdumo, tačiau darbų, ne žodžių nuošir- 
dumo. Į žodinį nuoširdumą liaudis tikėjo ir nusivylė, karčiai 
nusivylė. Jei ji nesulauks iš saviškių nepapirkto nuoširdumo, 
gali imti žvalgytis ir ieškoti jo kitur. Ir ji nebus neteisi tai da- 
rydama, nors kiti ją ir dar labiau apviltų. 


Kunigas liaudės tarnyboje 


Liaudis visuomet buvo išrinktoji Bažnyčios dalis. Jos at- 
stovams buvo pavesta pirma didžioji misija — eiti į pasaulį ir 
skleisti gerąją naujieną. Liaudies žmonės sudarė pirmuosius Baž- 
nyčios kadrus. Liaudis visais amžiais pasirodė labiausiai ištiki- 
ina Bažnyčiai ir klusni evangelijos kvietimams. Tiesa, jau 16-me 
šimtmetyje buvo prasidėję pirmieji ryškesni josios neištikimumo 
reiškiniai, tačiau dėl to daugiau buvo kalti vadai, ypač didikai, o 
ne ji pati. Tik pačiais pastaraisiais šimtmečiais (19-me ir 20-me) 
ji jau spontaniškai ėmė tolti nuo Bažnyčios ir net nuo jos nusi- 
grįžti. Šitas josios nusigrįžimas daug kur vyko su baisiais dva- 
siniais nuostoliais jai pačiai ir Bažnyčiai. 

Dar ir šiandien liaudies nusigrįžimo nuo Bažnyčios proce- 
sas nėra sustojęs. Priešingai, daug kur jis dar tebevyksta. Tiesa, 
vienur jis reiškiasi švelnesnėj, kitur mažiau švelnioj formoj, 
bet beveik visur jis neša tuos pačius vaisius: masių nepalanku- 
mą religijai, viešosios ir asmeninės dorovės sunykimą. Reiktų 
būti per daug aklam, kad šito proceso pradžios nepastebėti ir 
pas mus. Kas bent kiek pažįsta liaudies dechristianizacijos istorįją 
kituose kraštuose, tam daugiau, negu aišku, kad ir mes jau esa- 
me masių apostazijos kelyje. Kuo šita apostazija gali baigtis 
mūsų Bažnyčiai, tėvynei ir pačiai mūsų liaudžiai, daug kalbėti 
čia netenka. Apje tai akivaizdžiai kalba Prancūzijos, Ispanijos, 
Meksikos, Rusijos ir dabartinės Vokietijos pavyzdys. 

Kai liaudies nusigrįžimo nuo Bažnyčios ir apskritai nuo 
dvasinių vertybių procesas jau prasidėjęs, jį sustabdyti darosi 
labai ir labai nelengva. Tačiau tai padaryti dar būtų nevėlu, jei 
tuč tuojau būtų griebtasi to, kas reikia padaryti. O pirmon eilėn, 
kaip mums atrodo, reiktų sutvarkyti liaudies ir Bažnyčios atsto- 
vų tarpusavius santykius. Įei kunigai labiau suartėtų su liaudi- 
mi, daugiau jai atsiduotų, atrodo, dar nebūtų negalima sustabdy- 
ti prasidedantį josios įsisiūbavimą. 

Nors ir kažin kaip būtų nemalonu analizuoti kunigo ir liau- 
dies santykių realybę, vis dėlto mes turime tai padaryti: nenu- 
stačius diagnozos, juk neįmanoma pasigydyti iš ligos. Jei neieš- 
kosime mūsų ir liaudies santykių pašlijimo priežasčių ir jas suradę 

laiku jų nepašalinsime, tai mus gali ištikti dabartinis katalikiško- 
sios Vokietijos dalies, Meksikos, Ispanijos arba ankstybesnis Pran- 
cūzijos likimas. Vokiečių tautos kunigai šiandien daug kur nebė- 
ra liaudies vadai, nes jie daugiau dėmesio kreipė į formalų liau- 
dies reikalų rūpinimą, saugojo ją tik nuo viešųjų priešų, kuriuos 
jie maestriškai mokėdavo nuginkluoti. Tuo tarpu liaudyje tyliai 
apaštalavo kiti; jie priėjo prie liaudies širdies ir tapo jos vadais. 
Panašiai yra buvę su Meksika ir Ispanija. Savo įtaką liaudyje 
ilgą laiką buvo praradę ir prancūzų kunigai; tik nuo 1906 metų 
jie pradėjo ją, tiesa, didelėmis aukomis vėl etgauti. Taigi, jeigu 
ir mes nenorime atsidurti minėtų tautų pozicijoje, turime pada- 
ryti sąžinės sąskaitą ir kalbėdami Confiteor, pasižadėti pa- 
žintas klaidas guam primum pašalinti Geriau juk yra įeiti į 
pačią liaudį ir ją vesti į dangaus karalystę, negu laikantis įsiki- 
bus savo klaidų, leisti liaudžiai sekti pseudopranašais, nukrikš- 
čionėti, ir patiems tapti tos pačios liaudies aukomis. „Prarasti 
įtaką į liaudį, reiškia visiškai prarasti ateitį“, yra kartą pareiškę 
kardinolai Gibbons ir Manning Leonui XIII. 


1. Priežastys, kliudančios susidaryti geriems kunigo 
santykiams su liaudimi 


Bene viena didžiausių priežasčių bus, tur būt, kunigų 
turtingumas (didesni ūkiai). Tiesa, Suvalkijoj kur kunigai 
prieš karą turėjo 6 margus (3 ha), o po karo 16 margų (8 ha) 
žemės ir dėlto materialiai labiau buvo nuo liaudies priklausomi, 
santykiai su ja (liaudimij, palyginti, buvo neblogi. Tuo tarpu 
Aukštaitijoj ir Žemaitijoj, kur kunigas turėjo ir tebeturi žemės 
daugiau, negu gerai pasiturįs ūkininkas, neleido jam tapti jos 
(liaudies) širdingesniu prieteliu. Būdamas per daug užimtas sa- 
vo didelio ūkio reikalais, kunigas neberado laiko imtis ne tik 
ekstraordinarinių priemonių suartėti su liaudimi (pav., kaimų, šei- 
mų lankymu), bet labai dažnai nebeįstengė tinkamai panaudoti 
net tų pačių ordinarinės pastoracijos priemonių pačiame mieste- 
lyje, prie bažnyčios. Turėdamas daugiau žemės, negu eiliniai ūki- 
niukai, kunigas nejautė reikalo ir nuo jų labiau priklausyti bei 
su jais labiau skaitytis. Antrą vertus ir pati liaudis, būdama skur- 
di, vadinas, stovėdama ne ant lygaus socialinio-ekonominio pa- 
grindo su kunigu, negalėjo jam jausti didelio artimumo, laikyti jį 
savo prieteliu, patarėju ir vadu. Juoba, kad ji dar taip neseniai 
buvo išsilaisvinusi iš baudžiavos, kurios metu jos santykiai su 

iš bajorijos kilusiais kunigais taip pati juk negalėjo (dar ir dėl 
luominių, kilmės motyvų) būti artimi. 

Taigi, bene didžiausia kunigo su liaudimi suartėjimo kliūtis 
praeityje, o iš dalies ir dabartyje, buvo ir tebėra nelygus kunigo 
turtingumas. Kol kunigas pas mus vis dar bus panašus į dva- 
rininką t. y., kol jis turės daugiau žemės, negu vidutinis ūkinin- 
kas, tol jo santykiai su liaudimi, jau vien dėl to, nebus artimi, 
bent labiau nuoširdūs. Jei būtų perspektyvų tikėtis pačios liau- 
dies didesnio praturtėjimo, t. y., jei liaudis galėtų kada nors pri- 
artėti turtingumo atžvilgiu kunigams, galėtume bent ateityje lauk- 
ti santykių pagerėjimo. Tačiau šitas kelias, liaudies didesnio pra- 
turtėjimo kelias, yra labai tolimos ateities dalykas, įei iš viso jis 
nėra negalimybė mūsų krašte ir mūsų sąlygose. 

Antra priežastis, tiesa, mažiau svarbi, bet taip pat susijusi 
su kunigo turtingumu, tai skirtinga aplinka, kurioje kuni- 
gas randasi. Visų pirma, jis gyvena nuošaliai nuo liaudies, kle- 
bonijoj, atitvertoj nuo kitų gyvenamų (liaudies) triobesių, esan- 
čioj kaž kur nuošaliai. Žodžiu, kunigas jau savo butu yra izo- 
liavęsis nuo liaudies!) Be to, kunigo butas mūsų liaudžiai kaž 
kaip buvo, o labai dažnai dar ir dabar tebėra, svetimas. Sveti- 
mas jis yra dėl to, kad jo įrengimas mūsų liaudžiai dar neįpras- 
tas. Tiesa, negalima sakyti, kad Lietuvos kunigų butai būtų, ap- 
skritai imant, prabangiškai įrengti. Lyginant su užsienių klebo- 
nijomis, mūsų klebonijos atrodys visai paprastos. Vis dėlto, jei 
lyginti užsienio liaudies butų įrengimus su kunigų butų įrengi- 
mais, tai skirtumas tarp jų bus kur kas mažesnis (o dažnai jo 
net visai nebus), negu kad mūsų liaudies ir klebonijų butų įren- 
gimų skirtumas. Tiesa, Suvalkijoj, o kai kur Žemaitijoj ir Aukš- 
taitijoj, kur liaudis jau geriau įsirengia butus, ten tas skirtumas 
gal ir nebus taip didelis. Tačiau yra dar daug vietų Aukštaiti- 
joj, o taip pat ir Žemaitijoj, kur skirtumas tarp ūkininko triobos 
ir klebonijos bus gana didelis. Tokiose vietose kaimietis, atėjęs 
į miestišką kunigo kambarį, varžysis, saugosis, kad ko nesuteptų, 
kad nepaslystų ant slidžių grindų, ir dėlto savo dėmesį nukreips 
į išorę ir išsiblaškys. Kunigas tokioje aplinkoje jam -— liaudies 


1) Tai atrodo, bus anksčiau buvusių vienuolynų įvesta tradicija. Jie 
dažniausiai vedė parapijas ir dėl to jie, kaip ir įprasta vienuoliams, ypač gį 
viduramžiais, ir izoliavo savo gyvenamąsias vietas toliau nuo pasaulio, o 
baudžiavos laikais, gal būt, ir toliau nuo mužikų. Užsienyje, pav., Olandijo- 
je, jau yra kitaip: ten kunigo namo dažniausiai tenka ieškoti kitų namų eilėje. 
Savo išvaizda jis taip pat neišsiskiria iš kitų namų. 

žmogui — atrodys, kaip ponas, prieš kurį reikia lenktis arba bent 
nedrąsiai jaustis. Tuo būdu prabangesnis kunigo butas ir apar- 
tamentai sodietį vers žiūrėti į kunigą, kaip į sau nelygų (turto, 
ne vertės, atžvilgiu) asmenį, o tuo pačiu pajusti ir tam tikrą tar- 
pusavį tolimumą. 

Be buto, kunigą dar izoliuoja nuo žmonių ir jo nuolati- 
nis per ištisas dienas rezidavimas miestelyje, 
Tiesa, kur kunigas yra vienas, ten kitaip beveik ir nėra galima. 
Tačiau šita aplinkybė kunigą pačiai liaudžiai padaro matomą tik 
sekmadieniais ir tai bažnyčioj. Bet čia jis juk yra kaip oficialus 
žmogus ir oficialias pareigas atliekąs. Nesirodydamas arba labai 
retai tesirodydamas kaime, žmonių tarpe, kaip jų tėvas ir drau- 
gas, jis negali pasidaryti jiems artimas. Tiesa, kasmet jis apka- 
lėdoja visus savo parapijos žmones, o pas ligonį pašauktas taip 
pat susitinka su didesniais žmonių būriais. Tačiau šie visi ap- 
silankymai būna taip pat daugiau oficialaus pobūdžio. 

Trečia labai svarbi kunigą ir liaudį skirianti priežastis yra 
taip vadinama taksa už bažnytinius patarnavimus. 
Jau nekalbant apie dabartinį krizės momentą, mūsų liaudis griežtą 
taksą visuomet laikys neigiamu reiškiniu, ir kunigo atžvilgiu vien 
dėl to nejaus simpatijos. Reikia juk žinoti žemdirbių-ūkininkų psi- 
chologiją: ūkininkas niekad negailės žmogų pavaišinti savo ran- 
kų darbo vaisiais, duoti jam net gana gausią duoklę manta-natū- 
ta, bet pinigas, kurį jis, palyginti, retai gauna, yra jam brangeny- 
bė. Kas kita su miesčionimis, kuriems pinigas dažnas svečias 
ir dėlto ne taip brangus; be to, jam, miesčioniui nieko be 
pinigo juk neatsieina: be pinigo mieste juk nieko negausi. Taigi 
taksos, kurios mieste labiau suprantamos, kaime sunkiai pakelia- 
mos. Be to, nereikia užmiršti, kad ūkininkas, kuris pinigines pa- 
jamas vertina pagal fizinio darbo intensyvumą ir sunkumą — at- 
seit, dalykas jam atrodo tiek vertas, kiek reikia dėl jo fiziškai pa- 
vargti, — niekaip nesupras to, kaip kunigas už tokį menką ir, 
jo manymu, lengvą darbą, kaip pav., šliūbas, ima tokią didelę 
pinigų sumą. Šitokia galvosena, tiesą sakant, nėra svetima ir 
miesto darbininkams, kurie kuklias savo pragyvenimo pajamas 
uždirba sunkiu darbu. 

Be minėtų ekonominių ir psichologinių priežasčių, kitaip ta- 
riant, be turto nelygumo ir mūsų žemdirbiškos liaudies nusista- 
tymo pinigo ir jo uždarbio atžvilgiu, dar galima paminėti vieną 
politinę priežastį, būtent aktyvų kunigo dalyvavimą po- 
litikoje. Iš vienos pusės patys kunigai, dalyvaudami politiko. 

je (čia nekeliamas dalyvavimo reikalo klausimas) neišvengė kai- 
kurių klaidų ir net nukrypimų (to pasekoje, kaip žinome, keletas 
metė net kunigystę), ir tuo būdu negalėjo nepapiktinti ir prieš 
visą luomą daugiau ar mažiau nenustatyti liaudies. Iš antros gi 
pusės, kunigų priešai, tiek naturalios nesimpatijos vedami, tiek 
kunigų netaktų paakinti, agitacinėse savo kalbose, raštuose ir 
plakatuose stengėsi ypatingu būdu dvasiškiją pažeminti liaudies 
akyse ir šitą pastarąją nustatyti prieš pirmąją. 

Tiesa;ir iš kunigų pusės pasitaikydavo pasikarščiavimų, o kai- 
kada net ir netaktų, ypač kovoje su indiferentiškomis organiza- 
cijomis ir tokia pat spauda, kas taip pat nešvelnino kunigo ir 
žmonių tarpusavio santykių. 

Kartais kunigo santykius su žmonėmis padaro blogus ir 
nevykusiai užimta kunigo pozicija organizacijose. Dirbdamas su 
pasauliškiais organizacijose kunigas arba būna diktatorius, kaip 
bažnyčioj, ir dėlto nesudaro bazės natūraliam kontaktui su orga- 
nizuotaisiais liaudies žmonėmis, arba pasidaro kaip lygus jiems 
draugas, pernelyg familiarųs, kas pakerta rimto ir vertingo su- 
artėjimo pagrindą, biitent, kunigo autoritetą. 


2. Ko reikia, kad kunigo ir liaudies suartėjimas įvyktų? 


Pirmiausia, be abejo, reikia pašalinti minėtas priežastis-kliū- 
tis, neleidžiančias ar kliudančias patį suartėjimą. Tačiau tuo bū- 
tų atliktas tik negatyvus uždavinys. Jo vieno neabejotinai nepa- 
kaktų. Tiesa, jei nebūtų kas tuos santykius nuodija, jau būtų 
šansų jiems būti geriems. Tačiau draugystėje ir iš viso santy- 
kiuose negali būti tarp kontragentų indiferentiško bei apatiško 
nusistatymo. Reikia dar pozityvių veiksnių, gilinančių tuos san- 
tykius ir darančių juos vis nuoširdesnius. 

Pirmon eilėn, mūsų manymu, reikia sutvarkyti taksų 
reikalus. Šiaip ar taip kalbėsim, bei su mūsų liaudies nusi- 
statymu pinigo ir jo uždarbio atžvilgiu tenka skaitytis. Tokia jau 
yra visų žemdirbių psichologija ne tik pas mus, bet ir visur. Dėl 
to, vargiai pavyks mūsų ūkininkus prijaukinti prie taksų, bent 
taip, kaip dauguma pas mus norėtų. Nežiūrint dažnai griežto jų 
išreikalavimo, vis dėlto, kaip patirtis rodo, liaudis nėmaž nerodo 
noro prie jų įprasti. Tačiau iš antros pusės, taksų klausimas yra 
Bažnyčios šelpimo pareigos kiaus turįs pagrindą penkiuose 
Bažnyčios įsakymuose, ir, Čodex Canonici. Kaip tad su- 
derinti šiuodu dalyku?“ 

Sprendžiant šitą klausimą, galėtų būti pasirinktas kompro- 
miso kelias. Iš kunigo pusės turėtų būti išsižadėta įsitikinimo, 
kad taksa yra savos rūšies Bažnyčios dogma ar kunigo pragy- 
venimo conditio sine gua non. Iš žmonių gi pusės turi būti įsi- 
tikinta, kad šelpimas yra Bažnyčios įsakyta bažnyčios ir jos tar- 
nų palaikymo pareiga. 

Kai dėl kunigo, jis neturi pagrindo taksą laikyti kaip kažką 
absoliučiai nepakeičiama ar nemoditikuojama pagal vietą ir laiką 
dalyką. Baž. teisių Kodeksas tik duoda teisę imti auką už pa- 
tarnavimus, tačiau nenustato jų dydžio ir tai daro kaip tik tiks- 
lingai, būtent — kad galima kūtų jas derinti prie įvairių aplin- 
kybių. Be to, kanonai numato tuos atvejus, kada taksos neim- 
tinos, pav., iš neturtingų žmonių. Pareiga, kurią numato 5 Baž- 
nyčios įsakymai, taip pat suponuoja žmonių pajėgumą. Kuriuo 
tad pagrindu remiantis pas mus taksų klausimas yra laikomas 
taip jautrus, kad bijomasi net iš tolo jį liesti, tarsi dogmą, taip 
tariant, bijomasi prasilenkti su nusistovėjusiais taksų papročiais. 
Tiesa, daug kas tai laiko kunigų pragyvenimui būtinu dalyku: 
be jų, esą pas mus kunigas neišgyventų. Tačiau ar iš tikro jau 
taip yra? Prie klebonijų, kaip žinoma, pas mus yra žemės. Že- 
maitijoj ir Aukštaitijoj tos žemės, ačiu Dievui, yra visai pa- 
kankamai. Ko ko, bet jau duonos ir kitų pragyvenimo reikmenų 
iš tos žemės visuomet gali pakakti. Juoba, kad šeimyna (tarnai) 
gyvena ir iš mažiau žemės. Tuo tarpu piniginių pajamų atžvil- 
giu, jau neskaitant taksų, kunigas stovi nepalyginti geriau už 
ūkininką. Jis gauna kas mėnesis 90 ar 100 litų iš valdžios (te- 
gul ir ne viskas iš tų sumų jam į rankas teateina), apie tūkstan- 
tuką per metus už pradžios mokyklose tikybos dėstymą, šimtą- 
kitą litų iš kalėdojimo, be to, kai kas dar tenka ir iš pieno bei 
bekonų ūkio. Žodžiu, tų pajamų, kad ir negausių, vis dėlto esa- 
ma. Tiesa, kunigui yra didesni asmeniniai, parapijiniai ir kiti rei- 
kalai: jis turi sekti spaudą, palaikyti pažintis, ypač remti katal. or- 
ganizacijas, mokėti iš gaunamų pajamų 159/, bažnyčios kasai, Mo- 
kesčių Inspekcijai darbo pajamų mokestį ir tt. Tačiau protingai 
tvarkantis šie dalykai taip jau labai daug neima pinigų. Eiliniam 
parapijos kunigui spaudai į metus neišeis daugiau kaip 300 litų, 
Būtinoms vaišėms (atlaidams ir kt.) galima apsieiti ir be ypatin- 
gų gėrimų, kurie paprastai daug pinigo reikalauja. Sutvarkius 
mūsų organizacijų veikimą pagal tikslesnį katal. akcijos metodą, 
nevykęs pinigų eikvojimas įvairiems vakarėlių deficitams ir kitiems 

panašiems dalykams padengti, taip pat atkristų. Prie gerų norų 
galima dar būtų suracionalizuoti ir kitas asmenines išlaidas, taip, 
kad visai kukliai būtų galima apsieiti ir be griežtumo taksų. Kad 
tai yra galima, rodo ir kai kurie užsienių, o taip pat. ir vieti- 
niai pavyzdžiai!). 

Tačiau tuo, anaiptol, nesakoma, kad aukojimą Bažnyčiai už 
patarnavimus reikia visai išbraukti iš gyvenimo. Tai tegalima tik 
pakeitus tuo reikalu esantį kanonų nuostatą, tačiau ir jį pakeitus 
pareiga Bažnyčią šelpti dar pasiliktų. Tai, kas čia norima ypa- 
tingai pabrėžti, yra įsitikinimas, kad taksos dar nesudaro gyvy- 
binio kunigo pragyvenimo klausimo. Be šito įsitikinimo negali 
būti jokios kalbos ir apie kompromisus šioje srityje. Kompromi- 
so pagrindas turėtų būti ne šaltas kanonų teisės paragrafas ar 
sena tradicija, bet nuoširdus pasitikėjimas žmonių gera valia iš 
kunigo pusės ir gilus pasitikėjimas kunigo gera valia iš žmonių 
pusės. Kunigas iš savo pusės tiek tegali pasakyti: man nesvar- 
bu jūsų turtas ar išsilavinimas — visi jūs esate lygiai brangūs 
Bažnyčios vaikai ir jums visiems priklauso vienodas jos patarna- 
vimas (išimtis tik daugiau nusipelniusiems savo asmeniniu darbu 
ar šventumu); aš iš savo pusės atlikau jums savo pareigą tiek 
kiek galėjau ir kiek Bažnyčia numato. O iš tavo pusės, kiek tu 
gali, kiek tu pajėgi, atlik savo pareigą bažnyčiai išlaikyti. Tai ta- 
vo sąžinės dalykas. Aš pasitikiu tavimi: kad ir maža tavo auka, 
padaryta bažnyčiai, yra visuomet brangi. 

Šitoks taksų klausimo sprendimo būdas būtų ne tik kom- 
promisinis, bet ir giliau krikščioniškas, nes neprasilenktų sų krikš- 


1) Taip, sakysime, Lyone (Prancūzijoj) N. D. de St. Alban klebo- 
nas už patarnavimus neima į rankas nei vieno centimo. Jei aukoji, 
tai eik į bažnyčią ir įmesk savo auką į aukų dėžę; težinai tik tu pats ir 
Dievas, kiek tu skiri bažnyčiai palaikyti. Net aukas už mišių intenciją 
žmogus, įdėjęs į voką ir pridėjęs lapelyje intenciją, turi įmesti į aukų 
dėžę. Tačiau, kad žmonės jaustų reikalo atlikti savo pareigą bažnyčiai 
palaikyti, klebonas kas sekmadienį duoda raštu kiekvienam atėjusiam į 
bažnyčią apyskaitą voke, kur pažymėta, kiek jis iš aukų dėžės gavo ir 
kiek kam išleido. Geraširdis parapijietis, išsiėmęs iš voko apyskaitą, į 
jį įdeda frankų, nes mato, kad kitai savaitei jų klebonui bus vėl labai 
reikalinga. 

Ačiū Dievui, yra jau ir pas mus nemaža kunigų, kurių lūpose pa- 
rapijiečiai tegirdi tik šiuos žodžius: „kiek gali“, „kiek skiri“, „jei ne- 
gali, nereikia“. Su keleta tokių kunigų šias eilutes rašančiam teko iš- 
sikalbėti, ir jie dėl to nesiskundžia žmonių neaukingumu, bet net prie- 
šingai — tik jais džiaugiasi. 

čionišku žmoniškumu. Be to, jis ir patį kunigą apsuptų kilnu- 
mo aureole ir patikrintų jam pasitikėjimą ir prisirišimą. 

Su taksų klausimu dar neišsisprendžia visi kiti ekonominiai 
klausimai, liečią kunigo turtą ar turtingumą. Bene svarbiausią 
vietą šiame klausime užima kunigo, geriau sakant, bažnyčios (pa- 
rapijos) ūkis ir asmeninis kunigo turtas. Kaip tad šiuos klausi- 
mus reiktų spręsti Bažnyčiai naudingu būdu? 

Kas liečia didesnius bažnyčios ūkius arba bažnyčios žemes, tai 
iš vienos pusės jų atsižadėjimas būtų labai pageidautinas, nes tuo 
būdu būtų atpalaiduoias nuo rūpesčių ūkio reikalais ir pats ku- 
nigas, kuris galėtų daugiau laiko skirti tiek savo šventėjimo, tiek 
ir žmonių pašventinimo reikalams, ir patys žmonės mažiau galė- 
tų reikšti tuo atžvilgiu nepasitenkinimą, kaišioti į kunigą pirštais. 
Tačiau iš antros pusės, visiškas išsižadėjimas žemių tick kunigui, 
tiek bažnyčiai, tiek ir parapijiečiams sudarytų ir tam tikrų sunku- 
mų. Žemė iki šiol sudarė pastovų parapijos kunigo ir bažny- 
čios tarnų egzistencijos pagrindą. Tiesa, dabar, kada kunigas gau- 
na šiokią tokią algą ir atlyginimą už tikybos pamokas mokyklo- 
je, žemė, rodos, nebeturėtų būti taip būtinas pragyvenimo šalti- 
nis; juoba, kad dabar ji vietoj pajamų, dažnai tik daugiau išlaidų 
sudaro. Tačiau iš tokių algų bei atlyginimo, kokį dabar kunigas 
gauna iš valdžios1), negalėtų pragyventi. Tai viena. Antra, pats 
šitas iš valdžios gaunamas atlyginimas yra labai reliatyvus (šian- 
dien jis yra, rytoj gali jo nebūti), o, be to, jis daro kunigą per 
daug priklausomą nuo politinės jėgos, kas nėra sveika nei kūuni- 
gui, nei Bažnyčiai ?). Jei nebūtų bažnytinių žemių, tai kunigo iš- 
laikymas gultų sunkia našta ir ant mūsų neturtingos liaudies pe- 
čių. Kai kuriems mažažemiams ar vidutiniams ūkininkams, tu- 
rintiems skaitlingas šeimas, šita kunigo išlaikymo našta galėtų 
būti nepakeliama. Jąu vien šitas motyvas ne vienam ūkininkui 
keltų klausimą, ar reikalingas iš viso mums kunigas ir bažnyčia, 
kurie taip brangiai (o tai juk taip pat labai reliatyvu!) atseina. 


1) Viso (kartu su pajamomis už tikybos pamokas) gali susidaryti 
1500—2000 litų per metus, žinoma, turint galvoj išskaitymus. 

?) Tiesa, yra kraštų, kaip Belgija, kur pagrindinį kunigo pragy- 
venimo šaltinį sudaro iš valdžios gaunama alga ir valdžios pastatyti 
kunigams butai, o tačiau iš to Bažnyčia tame krašte nėra turėjusi šiuo 
atžvilgiu žalos. "Tačiau reikia žinoti Belgijos politines sąlygas; ten 
socialinis ir politinis gyvenimas vadovaujasi (bent iki pastarųjų laikų) 
giliomis tradicijomis ir dideliu demokratizmu taip, kad valdžia nuo 
savo prievolių Bažnyčios atžvilgiu nei atsisako, nei jas piktnaudoja 
savo politiniams tikslams. 

Bent šitokį ūpą nesunkiai galėtų sudaryti įvairūs agitatoriai. Be 
to, ir pats kunigas būtų per daug nuo žmonių ir jų simpatijų ar 
antipatijų priklausomas. Tai galėtų versti kunigą kartais net pa- 
taikauti parapijai, nutylėti net nenutylėtinus dalykus, nes kitaip 
gali būti pritaikytos ekonominės sankcijos. 

Taigi, bažnytinių žemių išsižadėjimas turi pliusų, bet turi ir 
stambių minusų. Kadangi iš vienos pusės būtinai reikia ką nors 
daryti, kad atpalaidavus kunigą nuo bereikalingų rūpesčių žeme 
ir nuo bereikalingų priekaištų, o iš antros pusės nėra galima iš- 
spręsti kunigo pragyvenimo klausimo be žemės, tad reiktų rasti 
kompromisinį šito klausimo sprendimo būdą. Šitoks kompromi- 
sinis šiuo atveju būdas galėtų būti dvejopas: ekonominis ir psi- 
chologinis. Pirmasis galėtų reikštis bažnytinių žemių mažinimu, 
antrasis — opinijos kunigų turtingumo atžvilgiu formavimu. Ma- 
žinti bažnytines žemes galima būtų dviem kryptim: 1) leidžiant 
tam tikrą parapijos (bažnytinio) ūkio dalį naudoti labdaringoms- 
kultūrinėms tos pačios parapijos įstaigoms, kaip prieglaudoms, 
parapijinėms mokykloms, sporto aikštėms ir pan. ir 2) skaldant 
(mažinant) pačias didžiąsias parapijas ir šiųjų ūkio „dalį perlei- 
džiant naujai sudarytosioms parapijoms. Pastoraciniu atžvilgiu 
naudingesnis, žinoma, būtų pastarasis būdas. Juk šiaip ar taip 
mažinti mūsų didžiules parapijas, jas parceliuoti, kaip išsireiškė 
vienas Kauno kunigas, mums anksčiau ar vėliau reikės. Mažos (iki 
2000 sielų) parapijos, tai pastoracijos sėkmingumo conditio sine 
gua non. Mažinant gi parapijas savaime jas teks aprūpinti žeme, 
Šita žeme jas aprupinti kaip tik ir būtų galima paimant iš dides- 
niųjų parapijų ūkių dalį. Tai ypač būtų galima padaryti Aukš- 
taitijoj ir Žemaitijoj, kur bažnytiniai ūkiai yra didesni, nes Suval- 
kijoj iš 8 ha nebe ką beišskaldysi. 

Sitas parapijų ir jų žemių mažinimo būdas gali rasti pritai- 
kymą daugiau artimoje ateityje. Tuo tarpu dabar reiktų griebtis 
psichologinio būdo. Parapijoj turėtų susidaryti opinija, kad di- 
desnis kunigo turtingumas yra beveik reikalingas. Tėvas juk vi- 
suomet turi būti turtingesnis už vaikus: kitaip jis negalėtų padė- 
ti mažiau gamtos ar Dievo apdovanotiesiems vaikams. Tačiau ši- 
ta opinija, kad kunigo turtas yra parapijiečių turtas, negali būti 
sudaroma gražiais žodžiais, bet realiais veiksmais. O tai pada- 
ryti gal ir nebūtų sunku: pakanka, palyginti, kad ir nedidelių au- 
kų, pagalbos, kad tokia opinija susidarytų. Tik reikia kunigui 
giliai įsitikinti, kad jo turtas skirtas ne kam kitam — ne broliams 
ūkius pirkti ar seserims pasogas krauti, ne sau senatvei namus 

statyti, ne bankus ir smukles šelpti, bet tiems, kurie pavesti glo- 
boti ir aprūpinti. Savo parapijoje krauti kapitalą ir iš čia laukti 
nuošimčių yra pati saugiausia priemonė. Visi kiti „bankai“ yra 
nepasotinami ir kunigo indėlių likimas juose visuomet bus išsta- 
tytas dideliam pavojui ir nemažesnei asmeninei jo pareigų žalai, 
Tegul mūsų naudą ne velniai, — Žemaitės žodžiais tariant, — 
bet mūsų brangūs vaikai — parapijiečiai gaudo, — štai koks 
turėtų būti galutinai prasmingas kunigo nusistatymas turto at- 
žvilgiu. Tada turtas, ne vienam virtęs savos rūšies kunigavimo 
tikslu, kad ir daliniu, bus pajungtas tikrajam kunigavimo tikslui 
ir taps viena tinkamiausių priemonių prieiti arčiau sielų ir jas 
laimėti. Visi priekaištai daromi dėl kunigo turto tada savaime 
atkris: „tai ir gerai, kad kunigas daugiau turi, nes jei jis neturė- 
tų, tai ir mums negalėtų duoti“ — pasakys kiekvienas. 

Politinių kliūčių pašalinimas, tiesa, yra labai sunkus. Vis dėl 
to ir jis, bent iš dalies, galimas. Viena, kunigai, aktyvioje poli- 
tikoje, dabar rodos, ir nedalyvauja. Eidami bendra visų kraštų, 
kur tik kunigams teko dalyvauti aktyvioje politikoje, patirtimi, pa- 
rodžiusia, kad šis jų dalyvavimas vietoj naudos, paprastai, dau- 
giau žalos Bažnyčiai yra padaręs, mūsų kunigai, manau, ir toliau, 
kiek galima, nedalyvaus aktyvioj politikoj. 

Kalbėdami apie kunigų nedalyvavimo politikoje reikalą, mes 
išeinamę grynai iš pastoracinio punkto. Tvirtindami, kad akty- 
vus kunigų dalyvavimas politikoje dažnai nenaudingas sielų va- 
dovavimo požiūriu, dar tuo neneigiame kunigo, kaip piliečio tei- 
sės, kai kada, ypač kaip žmonių vado, ir pareigos dalyvauti po- 
litiniame gyvenime. Tačiau dalyvavimo reikalo atveju visuomet 
reiktų pasirinkti tokį dalyvavimo būdą, kuris būtų mažiau pavo- 
jingas tiek pačiam kunigui, tiek ir apskritai mūsų krašto sielų 
vadovavimui. Toks mažiau pavojingas dalyvavimo politikoje bū- 
das — tai neoficiali pagalba pasauliškiams katalikams, aktyviai 
dalyvaujantiems politikoje, tiek savo asmeniniais, tiek ir kaip Baž- 
nyčios doktrinos atstovo patarimais, 

Dėl politinių nesusipratimų tarp Bažnyčios ir vyriausybių, 
aišku, viena, kad jų visiškai išvengti bus sunku, nes jie pareina 
ne tik nuo pačios Bažnyčios, bet ir nuo vyriausybės. Kiek lie- 
čia kunigus, tektų saugotis duoti pretekstą juos pulti. Taip ta- 
riant, vengti nepagrįstų ir su krikščioniška mėile bei kunigų pa- 
reigų orumu nesuderinamų veiksmų. Apskritai imant, geriausiai 
į priešų daromus priekaištus atsakyti pozityviu darbu ir pavyzdžiu, 

Po to, kas čia pasakyta apie svarbesnių kliūčių pašalinimą, 
mažai betenka liesti pozityvius kunigo su liaudimi suartėjimo bū- 
dus. Kad ir mažos kunigo aukos parapijiečiams, jų lankymas 
įvairiomis progomis pačiuose kaimuose, noras visur ir visada mie- 
lai patarnauti — kunigas juk ir yra visų tarnas: jis ir yra tam, 
kad tarnautų, o ne kad jam būtų tarnaujama — tai turės įnešti 
daugiau šilumos į jo ir parapijiečių tarpusavio santykius. Jau 
pats kunigo pasišovimas šalinti visas skiriančias jį nuo liaudies 
kliūtis, turės rodyti gilų savo pareigų vertybės supratimą ir dide- 
lę savo parapijiečių meilę, o tai negalės likti nepastebėta mūsų 
žmonių, kurių intuicija dar yra nuostabiai gili. Šita žmonių mei- 
lė padės surastį konkrečius būdus bei kelius į žmonių širdis, ku- 
rias mes kartais laikėme tolimomis, bei kurios yra mums iaip savos. 


Kunigas ir kaimo kovūnas 


Kunigo jėgos tokios ribotos, o darbų plotas toks didelis! 
Vienas jis, ir užsimušdamas, nieko nepadarys, nebent tenkintųsi 
oficialiu ir formaliu darbu. Reikia jam talkininkų, talkininkų už- 
sidegusių, gerai pasiruošusių, iš tos pačios aplinkos kilusių. 

Didžiausia kunigo darbo bazė Lietuvoje yra kaimas. Iš jo 
tad pirmon eilėn ir turi jam ateiti tie talkininkai. 

Kunigo talkininkus kaime kaž kas pavadino kovūnais. Gal 
ir geras šis vardas pavadinti tiems, kurie dėl savo amžiaus mėgs- 
ta kovas. Bet bene tiksliau juos būtų vadinti pasauliškiais ku- 
nigais, karališkosios — pasauliškių arba visuotinosios kunigys- 
tės prasme. Tokiais karališkais kunigais jie jau tampa per krikš- 
tą ir sutvirtinimą. Kunigiškojo darbo, bent dalyvavimo kunigiš- 
kajame darbe, pareigą jiems uždeda ir popiežiai bei vyskupai. 
Belieka tik juos šiam kunigiškajam darbui ir kovai paruošti. 

Paruoštas ir pasiruošęs karališkasis kunigas — kovūnas tam- 
pa dinamiškas savo šefo-Kristaus įrankis, atsakingas Jojo kara- 
lystės realizatorius Lietuvos kaime. Jis, kaip ir hierarchinis ku- 
nigas, aukoja ant savo tėvynės dvasinės gerovės aukuro visa, ką 
turi geriausia — protą, valią, tauriausius jausmus, darbo energiją 
ir kitas aukas. Tuo būdu mūsų kaimo dvasinio darbo bare ko- 
vinas atsistoja šalia kunigo, kaip to paties Kristaus jungo drau- 
gas ir eina su juo remdamas ir užjausdamas jį, aukodamasis už 
jį, kęsdamas ir net mirdamas kartu su juo. 

Į šitą jungą kovūnas ateina ne prievarta ir ne staiga, bet 
laisvu noru ir pamažu. Kunigas pats turi jame pažadinti šitos 
pareigos ir misijos sąmonę ir paruošti jį. Dar prieš tai jis turi 
suartėti su juo — būsinu kovūnu. 


1. Kunigas ir būsimasis kovūnas 


Nors kunigas ir būsimas koviūnas dažniausia kilę iš tos pa- 
čios aplinkos, bet skirtingas jųdviejų brendimo ir pasiruošimo 
kelias juos šiek tiek išskiria. Kunigas, būsimasis dv. vadas, visą 
savo pasiruošimo laiką praleidžia kitoj aplinkoj, negu būsimasis 
kaimo kovūnas. Tris ketvirtis metų jis praleidžia mieste prie 

knygų, besvarstydamas teoriškas gyvenimo problemas, beben- 
draudamas su inteligentų, miesčionių pasauliu. Net grįžęs į pro- 
vinciją jau kaip dv. vadas, jis vis dėlto grįžta nebe į tą pačią 
aplinką, iš kurios jis pats išėjo ir kurioje gyvena būsimieji kovū- 
nai. Iš klebonijos aplinkos, net prie geriausių norų, jis tegali 
stebėti kaimo gyvenimą tik pro praviras, o ne visai atvertas du- 
ris. Juo sunkiau jam įsijungti į to gyvenimo tempą. Visa tai, 
be abejo, sudaro kunigui rimtų sunkumų pažinti ir suprasti bū- 
simą kovūną, gyvenantį pilnu kaimo gyvenimu ir į jį visom šak- 
nim įaugusį. 

Antra vertus, ir pats būsimasis kovūnas dėl savo amžiaus 
vidaus kovų ir gyvenamojo laiko prejudicijų kunigo atžvilgiu, 
darosį kunigui sunkiau prieinamas. Prieš kunigą jis stovi kaip 
kokia mįslė. Užkalbintas jis arba tyli, kaip nebylys, arba atsako 
pusiau lūpų, vos slebizuodamas. Mat, paauguolystė paženxlina 
jo būdą nedrąsa, nepasitikėjimu, užsidarymu. Jam kunigas atro- 
do gal kiek ir keistas, ypač su savo tokiais rūbais. Prisimena 
jam ir anie mokyklos laikai, kada kunigas per tikybos pamokas 
grasindavo už nepaklusnumą ar pabausdavo už vaikiškus išdy- 
kavimus. Pagaliau jis nekurčias: jo ausis pasiekia kartais ir ne- 
prietelingos kunigo atžvilgiu kalbos. Kas žino, gal kunigas iš 
tikro dažnai toks ir yra, — jis pagalvoja. 

Va, kokia yra bazė, kurioj kunigui — dv. vadui pirmą kart 
tenka susitikti su būsimu kaimo kovūnu. Nesakysime, kad to- 
kioj situacijoj kunigo pastangos susipažinti ir suartėti su būsi- 
mu savo jungo draugu būtų lengvos. Jam tenka įsijausti į bū- 
simo kovūno aplinką ir jo dvasinę padėtį. Kunigas turi vėl grįž- 
ti į tą aplinką, iš kurios dar vaikas būdamas išėjo, o tai jis gali 
padaryti tik atidžiai stebėdamas kaimo gyvenimą, registruo- 
damas jojo faktus, atpažindamas kaimo žmonių galvoseną 
ir darydamas iš to tikslias išvadas. Būsimojo kovūno psicholo- 
gija ir visa jo „kritiškojo amžiaus“ problematika taip pat verta 
ir reikalinga rimtų kunigo studijų ir pažinčių. Be to juk nepra- 
lauši nepasitikėjimo, privengimo ir prietaringumo barikadų, ku- 
riomis būsimas kovūnas užsibarikaduoja prieš kunigą — dv. va- 
dą. Be abejo, didelis gerumas, nepaprastas kantrumas ir ypač 
didi bei patvari meilė padeda dažnai ir be studijų atrasti duris į 
jauno žmogaus širdį. Tačiau labai pravartu būna ir žinoti, kas 
kunigą gali artinti prie jauno žmogaus, o kas ne. Sakysime, ne- 
paslaptis, kad jaunų žmonių simpatijos apskritai neperkamos pa- 
sirodant jiems per daug draugišku, vartojant jų kalbą ir ekspre- 

iją, lenktyniuojani su jais juokuose ir abejotino skonio dainose, 
Sakykime trumpai: tai nebūtų tikras kelias į jų širdis. Gal būt, 
kad tai padėtų įsigyti tam tikrą populiarumą. Bet ar toks po- 
puliarumas yra visuomet aukštos kokybės? Be abejo, kunigas 
nieko nelaimės ir būdamas linksmumo, gyvumo priešas. Apskri- 
tai, kunigui tenka rasti aukso vidurį ir visur bei visuomet 
skaitytis su kunigiškąja savo vertybe ir orumu. Jauni žmonės— 
būsimį kovūnai turi įprasti jame matyti kunigą, bet ne paprastą 
draugą. Kaip tik dėl to kunigui ir tenka vengti viso, kas būsi- 
mų kovūnų akyse sumažintų jojo, kaip kunigo, orumą. Pridėki- 
me dar tai, kad jauni-žmonės nori būti laimimi, pavergiami ne 
kuo kitu, kaip tik kunigo kilnumu. Tuo jie skiriasi nuo vaikų, 
kuriems dažnai pakanka išorinio kunigo įmantrumo. 

Nors kompanijoj, būry ir jaunasis paauglis atrodo, tesuge- 
ba tik žaisti ir siausti, tačiau faktiškai, ypač vienas būdamas, į is 
mėgsta spręsti didžiausias gyvenimo problemas. 
Užtenka tik palikti su šiuo šiaip jau, rodos, išsiblaškėliu penkio- 
likmečiu ir pradėti kalbėti apie jo ateitį, darbą, jo šeimą, kaip su 
nustebimu pastebi, kaip teisingai jis galvoja ir kilniai jaučia. Dėl 
to ir čia tenka nedaryti klaidos — nenorėti jį laimėt tik pavir- 
šutiniškais dalykais. Žinoma, visai kas kita gyvenimo problemų 
statymo ir svarstymo būdas. Su atitrauktomis nuo realybės prob- 
lemomis ir akademišku stilium, aišku, negali nelikti nesuprastas. 
Neužmirština, kad jauni žmonės, o ypač kaimiečiai galvoja ne 
abstrakčiai, bet konkrečiai. 

Be kitko, būsimų kovūnų laimėjimui itin svarbus pasiti- 
kėjimas jais, ypač patikėjimas jiems tam tikrų darbų, užda- 
vinių, net paslapčių. Tuo, be abejo, atliekamas ir jų bandymas. 
Kai kur, duodama net religiniai-doroviniai bandymo uždaviniai. 
Sakysime, vieno mėnesio laikotarpyje eiti kas sekmadienį prie ko- 
munijos, kasdien paskaityti po šiek tiek religinio turinio knygos 
puslapių, nesiginčyti su draugais (kas tame amžiuje ne taip jau 
lengva), būti punktualiam, stropiai laikytis kitų nustatytos tvarkos 
ar atlikti tėvų užduotus darbus. Suprantama, pasitikėjimas ir ban- 
dymas turi neprašokti reikiamo atsargumo ir protingumo ribas. 
Kitaip galima palaužti jaunus žmones ir save apvilti. 

Atsargumas ir protingumas ypač reikalingas, turint reikalą 
su būsimų kovūnių-mergaičių laimėjimu. Viešoji opini- 
ja yra jautri ir griežta tuose dalykuose, kur liečiamas kunigo 
skaistumas. Čia galimi ypač visoki įtarimai. Nesvarbu, kad ku- 
nigas ir tie asmens, kurie lankosi pas jį, nemano nieko blogo. 

Susitikimas su būsimomis kovūnėmis turi būt ne pavieniui, bet 
daugiau bendras, o jei yra reikalas aptarti kai kuriuos dalykus 
su atskirais asmenimis atskirai, tai tie pasitarimai neturi būt ilgi 
ir dažni. Pačiuose pasikalbėjimuose - pasitarimuose su mergai- 
tėmis kunigui tenka būti taip pat žymiai atsargesniam, negu su 
berniukais. Pramoginėj mergaičių susirinkimų daly kunigui taip 
pat geriau nedalyvauti. 


2. Kunigas ir ruošiamasis kovūnas 


Susipažinimu ir suartėjimu dar nesibaigia tarpusaviai kuni- 
go ir būsimo kovūno raikalai. Priešingai, jie tik prasideda, To- 
limesnius jųjų santykius nustato pasiruošimo ir paruošimo už- 
davinys.  Kovūnas turi pasiruošti didžiajai apaštalavimo mįsijai, 
o dv. vadas padėti jam pasiruošti. Taigi vienas turi duoti, o 
antras imti. Kunigas turi duoti ruošiamam kovūnui pilnesnį di- 
džiosios apreikštos tiesos pažinimą, gilesnį dieviškosios malonės 
gyvenimą, labiau palenkti jo valią dieviškai valiai ir jos parėdy- 
mams, praturtinti jo jausmus didžiausiais Dievo garbinimo, dė- 
kingumo, atsiprašymo, maldavimo jausmais. Kovūnas turi visa 
tai priimti, pasisavinti. 

Suprantama, kunigas turi visa tai duoti tokiu būdu, kad ko- 
vūnas galėtų be didelio vargo priimti. Kitais žodžiais pasakytu- 
me: kunigas turi duoti priimančiojo — taigi, kovūno, būdu, 
t. y. jam, jo galvojimui, norėjimui, jautimui savu, prieinamu būdu, 

Koks gi yra šis ypatingas kovūno priimlumo būdas? Sakė- 
me, kad jaunuolis, ypač kaimietis, galvoja konkrečiai. Dėlto k o n- 
krečiu būdu jis gali geriau pasisavinti ir apreikštąsias tiesas. 
O tai reiškia, kad geriau jam tas tiesas patiekti ne atitrauktoj — 
abstrakcijos formoj, bet įvilktą į konkrečias gyvenimo, pavyzdžių, 
palyginimų formas. Dar geriau jam duoti į rankas pačius vadi- 
namus „konkrečius“ tiesos šaltinius — evangelijas, psalmės, mi- 
šolėlį, maldaknygę, bažnyčios istoriją ir juos jam praskleisti, juo- 
se glūdinčią prasmę atidengti arba konkrečius faktus išaiškinti. 

Kaip žinoma, studijų rateliuose visuomet pradžioj kitų punk- 
tų yra evangelijos skaitymas ir aiškinimas. Tuo sudaroma pro- 
ga pačiam kunigui ar jo kontrolėje kitam asmeniui praskleisti 
vieną bei kitą konkrečią evangelijos tiesą. Tačiau evangelijos 
aiškinimas neturi virsti egzegeze, atitrauktu nuo realaus gyveni- 
mo evangelijos komentavimu. Geriausias metodas ne tik evan- 
gelijai aiškinti, bet ir su kitais religijos dalykais supažindinti yra 

vadinamas majautiškasis, toks, kurį vartojo Sokratas su sa- 
vo mokiniais. Tai logiška eile paruoštų klausimų statymas, lyg 
ir klausytojų egzaminavimas, tačiau toks, kad klausytojai būtų 
vedami nuo žinomų, paaiškėjusių dalykų prie nežinomų ar dar 
nepaaiškėjusių. , 

Būtų tačiau klaida manyti, kad kunigo vaidmuo kaip tiktai 
ir baigiasi evangelijos pakomentavimu st. ratelių pradžioje arba 
pravedimu specialių st. ratelių, skirtų tik religijos klausimams 
aiškinti. Kunigas, kaip Bažnyčios atstovas ir mokytojas turi asis- 
tuoti ir kituose st. rateliuose bei susirinkimuose ir čia aktyviai 
savo mokytojavimo funkciją atlikti. 

Evangelija turi persunkti visą kovūno gyvenimą, galvoseną, 
jautimą. Dėl to kunigas turi panaudoti kiekvieną progą, kad 
kiekvienu klausimu ar kiekvienoj srity sudarytų krikščionišką ko- 
vūno galvojimą, norėjimą ir jautimą. Sakysime, sprendžiamas jau- 
nimo pasilinksminimo klausimas, pravedama tuo reikalu anketa. 
Kas kitas be kunigo galės esamai pasilinksminimų realybei prieš- 
pastatyti krikščioniškąjį idealą, kurį nurodo Bažnyčia ir pagal ku- 
tį būtų galima spręsti, kiek realybė yra nutolusi nuo paties idea- 
lo. Arba įvyksta koks nepaprastas įvykis — vietinis ar tarptau- 
tinis. Sakysime, prasideda karas, įvyksta atentatas, žudosi laivų 
kapitonai ir t. p. Kas padės jiems įvertinti šiuos įvykius ar reiš- 
kinius krikščioniškoj šviesoj, jei ne kunigas — dvasios vadas. 

Tiesa, iš to kyla tam tikrų uždavinių ir pačiam dvasios va- 
dui. Jis turi būt pasiruošęs duoti krikščionišką, arba tiksliau ta- 
riant, krikščioniškai objektyvų atsakymą į kiekvieną gyvenimo iš- 
keliamą klausimą. Dėl to ir jam, vadinas, ne tik kovūnams, ten- 
ka stebėti gyvenimo reiškinius, atkreipti dėmesį į įvairius faktus 
ir juos iš anksto apspręsti arba pasiruošti apspręs- 
ti. Būtų liūdna, jei, sakysime, kovūnams klausiant, kaip krikščio- 
niškai vertinti šį bei aną konkretų faktą bei reiškinį, kunigas ne- 
galėtų duoti reikiamo, tikslaus, objektyvaus atsakymo. Asmeniš- 
ka nuomonė ar netikslus dalyko nušvietimas čia, be abejo, negali 
rasti vietos. 

Kuriant katalikišką mentalitetą, kunigui tenka neužmiršti 
kurtiir katalikiškas kovūno gyvenimo formas, 
papročius — sveikinimosi, pasilinksminimo, darbo. Be kitko čia 
norisi atkreipti dėmesį į katalikiškąjį mūsų sveikinimąsį. Nieko 
„nėra gražesnio turinio atžvilgiu, kaip šis mūsų sveikinimasis. 
Bet jis išeina iš mados delto, kad per ilgas — nelankstus. Ar 
nereiktų jį trumpinti taip: „Garbė Kristui! — Garbė!“ arba „Gar- 

bė Kristui! — Per amžius!“. Kovūnai turėtų būt pratinami taip 
sveikintis pirmiausia tarpusavyje. Koviinų pramogos taip pat tu- 
rėtų turėti krikščionišką charakterį, bent tuo, kad jose niekuo ne- 
būtų pažeidžiamas padorumas. Kovūnų darbas turi būt įjungia- 
mas su malda, su Dievo palaimos meldimu asmeninėms pastan- 
goms. Tuo tikslu kitur sukuriamos net specialios pamaldos. 

Norint kovūnui duoti gilesnį malonės gyvenimą — o tai 
yra būtina — reikia jį išmokyti tinkamai naudotis ma- 
lonės priemonėmis — sakramentais, pirmon eilėn išpažin- 
tim. Bene subtiliausias kunigo santykis su kovūnu ir yra tas, 
kurs susidaro per išpažlntį. Be abejo, išpažintis yra antgam- 
tinis aktas. Bet šis aktas surištas su natūralaus vidaus pasau- 
lio praskleidimu, kuris yra įuo sunkesnis, juo artimesniam, labiau 
pažįstamam kunigui tai tenka padaryti. Nelengvas šis aktas bū- 
na koviūnui dar ir dėl to, kad ne visuomet jis sugeba gerai sa- 
ve analizuoti ir tinkamai išsireikšti. Pagaliau ir pats gailestis aki- 
vaizdoj pažįstamo kunigo nelengvai duodasi pažadinamas. 

Visa tai turėdamas galvoj, kunigas turi įkvėpti savo ypatin- 
giems penitentams pasitikėjimo, ypač savo švelnumu, atsargiais 
savo klausimais ar pamokymais, ypač pilnu paguodos, padrąsi- 
nimo žodžiu. Tačiau per išpažintį vengti bet kokių žmogiškų 
sentimentų: težiūrėti vien penitento sielos gerovės. 

Jei kovūnas dėl aukščiau minėtų aplinkybių varžytųsi eiti 
pas savo dv. vadą išpažinties — palikti jam laisvę pasirinkti nuo- 
dėmklausį tokį, koks jam patinka. Tačiau tuo atveju būtų gera 
surasti jam tokį, kurs jį labiau suprastų. 

Apskritai, patarti kovūnams eiti išpažinties ne tuo laiku, kai 
būna pilna žmonių ir kunigas turi skubėti. Kitaip dv. vadas ne- 
galės jam skirti daugiau laiko. 

Bet kam tas daugiau iš viso? —- paklaus kas nors. Taip, 
jei koviinas nebūtų šis tas daugiau, negu kiti, nereiktų jam dau- 
giau ir išpažintyje. O išpažintis nėra tik išrišimui gauti automa- 
tas, bet ir dvasinio vadovavimo bei vadovavimosi mokykla. Ku- 
nigas klausykloj nėra tik nuodėmklausis, kaip netobula mūsų 
terminologija sako, bet ir mokytojas, vadovas, gydytojas. 

Bet ar dv. vadas šio vaidmens negali atlikti st. rateliuose 
ir apskritai kolektyviniu, bendru būdu? Taigi kad ne. Kas kita 
kolektyvinis vadovavimas, mokytojavimas ir gydytojavimas ir vi- 
sai kas kita individualus. Bet ar toks individualus dvasinis va- 
dovavimas praktiškai reikalingas kaimo jaunuoliui? Taip. tariant, 
ar jauni kaimiečiai supras šito vadovavimo esmę ir ar norės būti 


“ ypatingiau vadovaujami? Taip, šitie rezervai turi šiek tiek pagrin- 
do. Tačiau nereikia užmerkti akių faktams, rodantiems, kad ir 
dabar yra kaimo jaunuolių, kurie tokio vadovavimo ieško ir juo 
naudojasi. Vienas toks jaunuolis, turįs jau 26 m., rašo, kad tuo, 
kuo jis dabar esąs, tapęs tik dv. tėvo dėka. Kaip gaila, sako jis, 
kad aš tokio vadovavimo neturėjau nuo 16 metų, būčiau išven- 
gęs daug kvailysčių! 

Į tokį dvasinį vadovavimą jaunus poenitentus galima paska- 
tinti konkrečiais, praktiškais patarimais, įpareigojimais atlikti tam 
tikrus progresyviškus uždavinius artimo meilės ar kitose srityse, 
patariant pasiskaityti vieną ar kitą knygą. 

Malonės gyvenimui kurti, būtina dažnesnė komunija. 
Dėl to ruošiamiems kovūnams reikia organizuoti dažnesnių ben- 
drų komunijų, sakysime, mėnesinių ar per didžiąsias šventes. 
Tačiau patarti eiti ir individualiai — dažniau, atsižvelgiant į ap- | 
linkybes ir reikalą. Čia pas mus reikia išmušti iš galvos klai- | 
dingą galvoseną, kad komuniją priimti galima tik po išpažinties. 

Individualiame kovūno dvasiniame gyvenime ne be reikš- 
mės yra ir malda. Jo darbas — ne tik organizacinis, bet ir 
profesinis — turi būt lydimas maldos. Patarti, kad jis šalia ry- 
to vakaro maldų, dažniau, ypač būdamas laukuose, kada tiek 
daug Dievo stebuklų regi jo akys, pakeltų savo širdį aukščiau 
ir pagarbintų gamtos ir savo Dievą. Gražus yra paprotys kal- 
bėti Viešpaties Angelas vidudienį, net laukuose, ypač kur arčiau 
bažnyčia ir girdėti varpų kvietimas maldai. 

Viena didžiausių maldos rūšių ir yra šv. Mišios. Kovūnas 
turi išmokti vertai jose dalyvauti individualiai ir kolektyvai. Rei- 
kale jis turėtų mokėti net patarnauti kunigui prie altoriaus. Ir juo 
dažniau kovūnas naudosis mišių aukos vaisiais, juo jo kovos ir 
aukos įgaus gilesnio įprasminimo ir pašventinimo. 

Kituos kraštuos kovūnams patariam kasdien keletą minučių 
skirti mąstymui. Tam reikalui išleista net specialių mąstymų 
knygučių. Būtų gera gal ir pas mus paruošti kokį mąstymo va- 
dovėlį. Iš dalies tokiu vadovėliu pas mus galėtų būti Raul 
Pluso „Gyveniman pažvelgus“ (Kaunas 1930 m. Šv. Kazimie- 
ro Dr-jos leidimas). 

Dvasiniam militanto auklėjimui ypatingos reikšmės turi r e- 
kolekcijos. Belgijoj, Prancūzijoj, Olandijoj jos yra pasidariu- 
sios, sakytume, kasdienine dv. gyvenimo priemone. Tenykščiai 
katalikų ūkininkų jaunimo, vadinamų žosistų kovūnai uždaroms 
rekolekcijoms renkasi net keturis kartus per metus: vieną kart 3 

dienoms ir tris kart po vieną dieną kas ketvirtas mėnuo. Čia jie 
įgauna tikrą krikšč. gyvenimo sąmonę ir įprasmina savo apašta- 
lavimą. Suprantama, ir čia labai daug kas pareina nuo dv. vado 
vaidmens— jo pasiruošimo, personalinio jo svorio ir nuo tinkamų 
sąlygų rekolektantams, 

Be religinio ir bendro dorovinio kovūnų auklėjirio dar Ia- 
bai svarbus vienas specialus dorovinio auklėjimo klausimas, bū- 
tent skaistumo auklėjimas. Suprantama, šis klausimas yra 
labai jautrus. Tačiau būtinas. Negalima čia laikytis štrauso po- 
litikos: sunkus ir jautrus klausimas, tad kiškim galvas į smėlį, 
užsimerkime prieš jį. Kitų kraštų organizacinio jaunimo auklėji- 
mo patirtis rodo, kad šis klausimas yra vienas pagrindinių. Sek- 
sualinės problemos jaunimą visuomet interesuoja. Negaudamas 
į jas atsakymo čia — ir tinkamo atsakymo — jis jo ieško kitur 
ir suranda dažnai nevykusį. Reikia tad jaunimui duoti aiškias 
sąvokas apie skaistybę, meilę, moterystę. Antra vertus, jaunus 
kovūnus reikia skatinti kovai su piktomis mintimis ir apskritai su 
visu piktu, kuris čia gali pasireikšti. Bene geriausias būdas pa- 
tvariau išlaikyti jų širdžių skaistybę, yra buvimas malonės stovy- 
je. Tad dv. vadui ir tenka jiems priminti pareigą — išlaikyti sa- 
vyje šį stovį, 0 jį praradus per išpažintį vėl atstatyti. 

Visas kovūaų ruošimo darbas, apie kurį čia kalbame, turi 
būti tylus, niekieno iš šalies nepastebimas, bet gilus ir intensy- 
vus. Jis turi priminti iš dalies novicijato darbo sistemą. Supran- 
tama, tokiame darbe itin svarbią vietą turi užimti religinis pradas. 
Šitas pradas yra centrinis ne tik paruošime, bet ir pačiame ko- 
vūnų veikime. Tariant, kovūnų ruošime ir jų veikime turi reikš- 
tis giliausi, antgamtiniai motyvai. Štai kodėl iš dalies gali būti 
pavojinga leisti ruošiamiems kovūnams aktyviai reikštis bet ko- 
kiame viešame organizaciniame darbe, ypač senųjų organizacijų 
susirinkimuose. Pavojinga dėlto, kad jie iš anksto gali būt su- 
gundyti pasirodymo, užimponavimo, pigaus išpopuliarėjimo, tų 
didžiausių paviršutiniškumo ir egocentriškumo motyvų. Jų veik- 
la turės būti didelės patvaros, tylaus ir gilaus apaštalavimo, ku- 
rio centras bus pats Kristus. Štai kodėl geriau juos skatinti veik- 
ti savo aplinkoje pavyzdžiu, darbštumu, religingumu, sveiku op- 
timizmu. 

Taip ruošiamas militantas vis labiau ir labiau artėja prie 
jungo — kalbu apie Kristaus jungą, kuris nėra baisus, priešin- 
gai saldus ir malonus, kurį traukia jo dvasinis draugas kunigas. 
Greit jis stos šalia kunigo kaip tikras jo bendradarbis ir kaip 

tikras karališkas kunigas, kalbant šv. Petro žodžiais. Kunigas jis, 
kaip sakėme, buvo jau per krikšto ir sutvirtinimo malonę, bei 
jam dar trūko rankų, stigo priemonių — pasiruošimo eiti ir skelb- 
ti kitiems evangeliją, artinti kitus prie malonės stalo, grūdinti ki- 
tų valias, sudėti jų rankas maldai. Dabar jis, eidamas šalia hie- 
rarchinės kunigystės kunigo, ir jį sekdamas bei jo padedamas, 
galės daryti darbą, kurio pats Kristus norėjo ir nori. 


3. Kunigas ir veikiantis kovūnas 


Pasiruošęs ir paruoštas, kad ir ne visai pilnai, kovūnas pa- 
sidaro tinkamas dalyvauti hierarchinio kunigo apaštalavimo dar- 
buose. Šitie darbai yra žinomi — tai žmonių mokymas, pašven- 
tinimas, vadovavimas ir valdymas. Kalbame apie mokymą die- 
viškos tiesos, šveniinimą per malonę, vadovavimą asmenybe ir 
pedagoginėmis vertybėmis, valdymą disciplina ir teise. Kunigas 
tai daro šventimų galia ir kanoniška misija. Kovūnui jo dalis 
čia tenka pasauliečių kunigystės galia, bendrąja popiežiaus ir 
vyskupų misija ir specialių vietos kunigo įgaliojimų. 

Taigi, ir kovūnas, ne tik hierarchinis kunigas, yra mokyto- 
jas, pašventintojas, vadovas ir valdytojas. Toks jis yra visų pir- 
ma savo aplinkoj — savo kaime. Čia, o ne kur kitur, pirmon 
gilėn ir turi reikštis jojo mokomasis, pašventinamasis, vadovauja- 
masis ir valdomasis veikimas. Tik tiek, kiek laikas leidžia ar ypa- 
tingas reikalas spiria, jis turi imtis ir platesnei aplinkai skirtų darbų. 

Kalbėkime apie mokomąjį kovūno veikimą. Tai, ko kuni- 
gas moko visą parapiją, jis — kovūnas gali mokyti savo aplin- 
kos žmones. Gal būt, kad jojo mokymo pobūdis kiek skirsis 
nuo kunigo mokymo būdų. Bet ar tai taip jau svarbu. Jeigu 
jis pakeis savo šeimos, draugų, kaimynų nekatalikišką, klaidingą 
galvoseną ir išmokys į dalykus ir gyvenimo reiškinius žiūrėti per 
katalikiškos doktrinos prizmę, ar gi jis tuo nepadarys labai daug? 
O ar jis tai pasieks atsakinėdamas į jų keliamus priekaištus, ar 
pozityviai aiškindamas dalyką, pakišdamas gerą knygą, brošiūrą 
ar išrašydamas laikraštį, paprašydamas kunigą pasakyti jo kai- 
mui aktualiu klausimu pamokslą ar pasikviesdamas į patį kaimą 
kokį kitą kalbėtoją ir jam sudarydamas progą nušviesti reikalą — 
argi tai iaip pat svarbu? Tiesa, kunigo pavestas, jis dar gali ka- 
techizuoti savo kaimo vaikus, aiškinti įaunimo susibūrimuose re- 
liginius klausimus ar šiaip ką iš religijos srities išdėstyti kaimo 
žmonėms. Bet tai bus daugiau oficialys mokymas. Bet kodėl 

nepasinaudoti ir juo? Taigi nesvarbu, kokius būdus kovūnas pa- 
naudos mokymo pareigai atlikti, svarbu tik, kad jis tą pareigą 
atliktų ir atliktų taip, kad būtų perteikta žmonėms tikra, autentiš- 
ka, objektyvi tiesa. Sakykime kitais žodžiais; svarbu, kad jis for- 
muotų savo aplinkoje katalikišką mentalitetą, galvoseną. 

Suprantama, šitas uždavinys įpareigoja ir jį patį nuolat mo- 
kytis, o kunigą — nesiliauti ir toliau gilinus paties kovūno ka- 
talikiškąjį galvojimą. Kaip tik dėl to pravartu tęsti ir toliau su 
kovūnais religinių studijų ratelius ir ypač parūpinti jiems geros 
religinės —dogmatiniais, apologetiniais, moraliniais klausimais lite- 
ratūros !). 

Pašventinimo darbas yra ypatingas darbas. Tie, kurie jį dir- 
ba, iškyla aukščiau kitų ir tampa malonės tarpininkais. Ar gi 
nėra ko džiaugtis kunigui, kad be jo parapijoje dar yra ir kele- 
tas, net keliolika kitų ypatingų malonės tarpininkų. Tokiais ma- 
lonės tarpininkais kovūnai tampa teikdami tam tikrais (mirties pa- 
vojaus) atvejais krikšto sakramentą kūdikiams ar nekrikštytiems 
kitatikiams. Tačiau tokie atvėjai nėra dažni. Dažniau kovūnui 
tenka veikti netiesiogiai — paruošti žmones sakramentams pri- 
imti: vaikus priimti atgailos ir šv. Sakramentą, jaunuoliams — 
moterystės, ligonius paskutinį patepimą. Šitas paruošimo darbas 
yra itin svarbus. Nors pačią malonę žmonės gauna ex opere 
operato, bet jos veikimas juose vis dėl to priklauso ir nuo jųjų 
dispozicijos, pasirengimo, nusiteikimo. Taigi kovūnas atlieka di- 
delę pašventinamojo darbo dalį, kai jis savo pavyzdžiu, žodžiu 
ir malda padeda sudaryti einantiems sakramentų šitą geresnę 
dispoziciją. 

Ypatingas pašventinimo šaltinis yra šv. mišios. Kiek yra 
žmonių, kurie šiuo šaltiniu arba visai nesinaudoja arba naudo- 
jasi netinkamai! Kovūnui tad tenka visų pirma tuos savo aplin- 
kos žmones atvesti šv. mišių, o paskui ir išmokyti vertai jose 
dalyvauti. 

Pašventinamąją reikšmę turi dar sakramentalijos, įvairios 
pamaldos, laiminimai. Dėlto kovūnas taip pat atlieka pašventi- 
nimo darbą, kai palaiko religinius kaimo papročius -— pamaldas 
(gegužines, spalines), pašventinimus (laukų, namų, kryžių), laimi- 
nimus (vaikų) ir net organizuoja jų atlikimą. Jis eina kaimo ku- 


) Apologetiniais: savo vertės dar nenustojęs J. Gerutis, Ti- 
kėjimo klausimai (Tilžė 1921), P. Nilkė ynimo ginklas, vert. (Kau- 
nas 1931), dogmatiniais — Karl ės esmė (Kaunas 1939), 
moraliniais: St. Gruodis 


nigo pareigas, kai vadovauja bendroms kaimo pamaldoms ar 
maldoms. 

Suprantama, ir šį -— pašventinimo darbą dirbančiam kovū- 
nui kunigas turės padėti, jį prižiūrėti, jam patarti. 

Nelengvas daiktas būti kitų vadovu. Tai tas pats, ką būti 
auklėtoju, draugu, net tėvu, žmogum, jaučiančiu atsakomybę už 
kitą. Vadovauti — tai prižiūrėti silpnesniuosius, juos globoti, 
teikti jiems pagalbą. Vadovauti — tai, antra vertus, planingai ką 
nors ugdyti, auklėti, kurstyti gerąsias slypinčias jėgas, grūdinti 
valią, duodant progresyviai didėjančių uždavinių, taurinti jausmus. 
Vadovauti, tai ne tik sielotis atskiru žmogumi, bet sudaryti jam 
ir sveiką aplinką, o jei ji nesveika — ją apvalyti. Pagaliau va- 
dovauti — tai visuomet ir visur jausti atsakomybę už pavestus 
žmones ir aplinką, budėti, kad kas į tų žmonių širdis nepasėtų 
piktos sėklos ar neimtų deformuoti pačios aplinkos. Štai, kokio 
vadovavimo tenka imtis kaimo kovūnui savo aplinkoje. Be abe- 
jo, šitoks vadovavimas ir yra bene pats sunkiausias uždavinys. 
Jam realizuoti niekad nebus per daug pasiruošta. Dėl to kuni- 
go ir kovūno nuolatinis kontaktas, bendradarbiavimas ir savitar- 
pė pagalba čia itin reikalinga. Reikalingas, žinoma, ir tam tikras va- 
dovavimo uždavinių, vadovautinų žmonių apribojimas, kad jaunas 
kovūnas per daug įsivežęs nepervargtų, nenusiviltų, be to, kad sa- 
vo pareigą galėtų atlikti ne paviršutiniškai, o kiek galima giliau. 

Kiek sunkiau aptariama valdymo funkcija. Kunigo valdy- 
mas reiškiasi religinio-dorovinio pavienių žmonių ir parapijos gy- 
venimo tvarkymu Dievo ir bažnytinės teisės nuostatais ar vieti- 
nių papročių nustatyta tvarka. Be abejo, kovūnas dalyvauja ši- 
toje kunigo funkcijoje, kai jis įtikina žmones tų nuostatų racio- 
nalumu ir prisideda prie tinkamesnio jų išpildymo. Taip, saky- 
sime, kovūnas gali daug padaryti, kad jo kaime būtų laikomi 
pasninkai, susilaikoma nuo darbų šventėse ir t. p. 

Bene viena reikšmingiausių netiesioginio aplinkos valdymo 
veiksnių yra viešoji opinija Kovūnas turėtų kurti gerą viešą 
opiniją ir šalinti blogą. Valdymo vaidmenį kovūnas atlieka ypač 
tuomet, kai, pavestas, atsistoja kokios organizacijos ar jos grupės, 
arba kad ir tokios pozicijos, kaip seniūnija, priešakyje. Be abejo, 
kunigo budrumas ir parama bus reikalinga ir čia. Reikės vis ir 
vis kurstyti kovūno drąsą, ryžtą, nors antra vertus, teks žiūrėti, 
kad būtų išvengta perdėjimų, netaktų. 

Štai sritys ir plotai naujam realiam koūvnų veikimui kaime! 
Kokia graži, gyva ir konkreti tos veiklos programa čia gali būti 

sudaroma ir planingai vykdoma! Jei šitaip užsuktas darbas, tarsi, 
laikrodžio mechanizmas suktųsi visos parapijos kaimuose, kiek 
daug tuo būtų laimėta! Iš vienos pusės pačių pasaulininkų ve- 
damas apaštalavimo darbas kaime mažiau tesukeltų bet kieno 
prejudicijų ir pasipriešinimo, o, be to, pačių apaštalų, kaip pavyz- 
dingų žmonių, asmenybė savaime veiktų geriau už bet kokius 
pamokslus. Iš antros pusės, kunigo energija būtų labiau nu- 
kreipta visų žmonių labui, visų kaimų lankymui, žinoma, pagal 
numatomą reikalą ar pasitaikomas progas. Šitoks kunigo veiki- 
mas ne tik nesukeltų nepasitenkinimo, bet laimėtų jam visos pa- 
rapijos vado ir visų parapijiečių tėvo vardą ir autoritetą. Veiki- 
mo svorio centras iš miestelio tada savaime išsisklaidytų po pa- 
rapiją ir tuo būdu nesusikoncentruotų į vienintelę savaitės dieną- 
sekmadienį, kuris mus taip suskaldo ir kurio metu mes vis dėl- 
to parapijai mažai teduodame. Tada sekmadienis bažnyčioje iš- 
eitų, bent galėtų išeiti, daug turiningesnis ir apaštalavimo darbas 
vis dėlto vyktų per visą savaitę ir visoje parapijoje. 

Tiesa, šitokia veikla nebeatkreiptų daug keno dėmesio, nes 
ji būtų mažiau pastebima ir dėl to laikraščiuose mažiau gal būtų 
panegyriškų korespondencijų, bet ar tai svarbu? Visi tie pigaus 
išpopuliarėjimo būdai, kurie mus kartais svaigindavo ir mūsų veik- 
los motyvus degraduodavo iš kristocentriškumo į egocentrišku- 
mą, smukdydavo juk mūsų pačių dvasią ir deformuodavo su 
mumis veikiančias sielas. Šitoks gi veikimas, kokį mes čia pie- 
šiame, iš mūsų, tiesa, pareikalautų daug ištvermės, didelio bud- 
rumo, daug kūrybinės galios, nepaprasto takto ir didelio šven- 
tumo, tačiau tai būtų ir mums patiems didžiausia auklėjimosi 
mokykla. 

